qundao/data-zh-poetry huggingface dataset:
王西屏先生虔事佛母得异木备岩壑之奇用承趺坐以颂赋见示为题二章·其二
作者：李来泰
朝代：清

盈笏都将万象含，真如茎草建精蓝。疆藏蛮触图难尽，蛰隐蛟螭气尚酣。秘笥浑疑开篆籀，垆烟长为起云岚。知君胸具闲丘壑，来与维摩共一龛。
舟中晚晴
作者：李来泰
朝代：清

霖铃歌遍湿金徽，倚棹初迎翠影微。喜近月轮添暮色，还占风角问朝晖。黏云修尾垂垂下，贴水轻翎款款飞。见说江天方晚照，沙边重理绿蓑衣。
荆公故宅
作者：李来泰
朝代：清

十年高卧此东峰，出处无□衅已丛。洛蜀党成疑误国，熙丰法敝竟缘公。争墩已赋三山石，记里犹传九曜宫。漫向春风寻旧泽，生平功过史书中。
觉尘余故人子也，以僧来谒，书此赠之
作者：李来泰
朝代：清

昔年曾访王官谷，故苑飘零事已非。为问故人谁白发，忽惊孺子变缁衣。江湖远道难通回，丘壑终身不疗饥。太息廿年尘土梦，钝根未解箭锋机。
觉尘余故人子也，以僧来谒，书此赠之
作者：李来泰
朝代：清
体裁：七言律诗

昔年曾访王官谷，故苑飘零事已非。为问故人谁白发，忽惊孺子变缁衣。江湖远道难通迥，丘壑终身不疗饥。太息廿年尘土梦，钝根未解箭锋机。
题海虞邵氏草花图
作者：李来泰
朝代：清

《竹杖》歌断楚云殷，拾取江蘅杜若还。却笑当年黄子久，只将痴笔写虞山。
暮春忆图南伯氏
作者：李来章
朝代：清

独遇山川眼倍明，迩来诗酒是同盟。欲将《骚》赋追平子，肯放春杯让步兵。树密层阴藏野鸟，花稠香雾上棋枰。双柑斗酒长松下，芳草流莺唤晓晴。
寿王一如先生七十，即次其自寿诗韵
作者：李杨
朝代：清

杪秋进酒祝长春，锦句联吟更入神。问业屡邀青眼顾，论交共快白头新。数稽亥字人名世，学富丁年德润身。自愧生花无妙笔，介眉联把鄙怀伸。
三直行
作者：李杭
朝代：清

秋霜蔽野冥鸿飞，琅玕不实朱凤饥。浮云北来魏阙迥，忧国流涕荒江垂。忆昔中朝树风烈，闽海峥嵘起魁杰。三贤接迹冠惠文，四海直声闻补阙。高要俶傥神骨奇，辞气侃侃无龌咿。抗言剀切论灾异，天子动色为嗟咨。晋江通经意淳厚，击断群蒙勤纳牖。排天一上张纲书，勋戚闻风皆敛手。临桂执节何觥觥，雅歌骏肃韶钧鸣。每当慷慨引大体，能以委曲通精诚。天门荡荡不可测，左龙右虎环紫极。优容屡荷皇天鉴，献纳终惭侍臣职。殿前清要难久居，先后归间谢朝籍。拂衣去矣来何时，瞻望皇居意凄恻。呜呼黯鲍不易得，台端列柏无颜色。八闽之山窈然深，岭南瘴雨横层阴。苍梧日落黯万里，漓江水碧寒沈沈。使人忆此生愁心，海边烟尘暗乡县，黔首流离困徵缮。昨闻河洛又苦旱，况复西陲尚酣战。至尊侧席谁分忧，经济实赖群臣谋。虞翻去国岂终老，机生被放行见收。时危志节徒激厉，叹我欲济无方舟。还朝建策望公等，焉得云卧甘林丘。
华阴
作者：李杭
朝代：清

名山笑人不肯住，斜日荒荒过华阴。正忆往时钓鳌客，蹇驴破帽来行吟。县官麾之拂衣去，酣歌独抱千秋心。予亦飘然发幽意，群山万壑寒云深。
月夜望西山和王子寿
作者：李杭
朝代：清

清秋纵远目，微阴暧林郊。晚来气澄霁，始觉天宇高。凉月空际生，闲云亦飘摇。城端见西山，秀色横嶕峣。岩巘尚未蹑，松桂久见招。虽非山中人，心旷理自超。真赏信多佳，物役焉足劳。缅然想俦匹，登临发长谣。
江上晚眺
作者：李杭
朝代：清

暝色野无际，江皋人未还。乱流孤浸日，寒树远沈山。沙晚群鸥静，天空一鸟间。沧浪有渔子，乘兴欲追攀。
石门遇陈颂南丈
作者：李杭
朝代：清

补阙声名久，经年消息稀。遭逢向江路，叹息解朝衣。汲黯能言事，朱云已放归。终怀报国意，回首望端闱。
送周荇农北上
作者：李杭
朝代：清

抵节休歌《行路难》，出门一笑向长安。天回八极风云壮，江走孤篷雨雪寒。韫玉旧曾伤卞璞，断犀今合淬吴干。嘲啾燕雀浑间事，独立苍茫振羽翰。穷边回首莽神州，浊酒难销壮士忧。沧海鲸钟铿碧浪，大江鼍鼓动高秋。怀才世已思安石，献策君真过马周。休笑书生无骨相，请缨从此觅封侯。
送周荇农北上·其一
作者：李杭
朝代：清

抵节休歌《行路难》，出门一笑向长安。天回八极风云壮，江走孤篷雨雪寒。韫玉旧曾伤卞璞，断犀今合淬吴干。嘲啾燕雀浑间事，独立苍茫振羽翰。
送周荇农北上·其二
作者：李杭
朝代：清

穷边回首莽神州，浊酒难销壮士忧。沧海鲸钟铿碧浪，大江鼍鼓动高秋。怀才世已思安石，献策君真过马周。休笑书生无骨相，请缨从此觅封侯。
酬子寿见怀
作者：李杭
朝代：清

疏拙违时会，沈沦想异才。我方饵芝朮，君尚卧蒿莱。文字江关隐，勋名鬓发催。龙渊勤拂拭，莫但委浮埃。秋迥孤云倦，山深暮雨多。经年忍留滞，良会惜蹉跎。契阔劳传语，优游暂养疴。春波动江汉，命棹傥来过。
酬子寿见怀·其一
作者：李杭
朝代：清

疏拙违时会，沈沦想异才。我方饵芝朮，君尚卧蒿莱。文字江关隐，勋名鬓发催。龙渊勤拂拭，莫但委浮埃。
酬子寿见怀·其二
作者：李杭
朝代：清

秋迥孤云倦，山深暮雨多。经年忍留滞，良会惜蹉跎。契阔劳传语，优游暂养疴。春波动江汉，命棹傥来过。
闻侯官林公入关志喜
作者：李杭
朝代：清

去国三年劳戍役，营田万里画边屯。忽闻优诏来丹极，已报生还入玉门。故郡正思庸魏尚，谪居未忍老虞翻。共知明虑由天断，早献吁谟慰至尊。
挽张之洞联
作者：李林滋
朝代：清
体裁：联

天子独怜才，恨不拳碎玉楼，生还宰相；万民齐赎命，直欲哭干银海，上愬穹苍。
东津湾
作者：李林芳
朝代：清

毕竟津何处，滔滔水自东。狂澜谁砥柱，失路几英雄。世已沈沦候，人还车马中。古今同一辙，不必怨途穷。
徐道元庐墓吟
作者：李林芳
朝代：清

凉风撼树走轻萚，霜枝夜夜啼乌鹊。千秋遗恨几皋鱼，我思古人今不作。观山徐元人中豪，颓波滚滚能插脚。场室三载苦羁栖，谁与伴者陶公鹤。哀感地祇上升闻，帝谕观火须洞若。炎官衔旨来墓田，火伞高撑势煜烁。茅茨散作劫灰飞，元身翼主泪珠落。头额可焦肤可灼，赤子之心铁堪嚼。帝曰汝孝宜汝嘉，三日即瘳可勿药。精诚耿耿格彼苍，孝根天性岂外铄。喟余失怙守垩庐，三载视融两腷膊。朔雪压庐顿反风，此事追忆犹如昨。得毋有主相冥漠，令我对此滋惭怍。葛藟绵绵枝条弱，海上衔石空填雀。如君元精贯汤镬，坐火不死死亦乐。祇今尚余炮烙瘢，举似刲股旧痕无隔膜。
梦亡友彭可人
作者：李林芳
朝代：清

后死蓬飘甚，人间剧可哀。多君存友谊，一夕渡江来。妻子劳薪米，干戈逼草莱。廿年艰苦事，知不到泉台。
筑堤
作者：李林芳
朝代：清

潮退鼓声欢，潮来鼓声靡。一鼓遏洪流，鼓衰潮益驶。我家江南湄，卑湿那足齿。力田四十年，秋成未一纪。汩湮乃其常，不湮特偶耳。今夏势更恶，大工方未已。蛟鳄恋旧乡，仍欲窟其里。一跃水倒流，再跃涛四起。畚锸勤万夫，不供一掉尾。野老泣向天，帝阍安可启。归视索逋人，络绎如流水。
春日草堂临帖偶成
作者：李枚英
朝代：清
体裁：七言律诗

草堂结向碧溪中，自喜尘埃尽扫空。一卷虚窗迟夜漏，频年短榻领春风。轻寒薄暖梅花共，残醉闲吟燕语通。偶检苏黄遗帖在，消磨岁月未曾工。
从弟至二首
作者：李果
朝代：清

奔走怜吾弟，归来感慨多。风尘遭白眼，冰雪渡黄河。几作无家客，空为击楫歌。嗟余亦寥落，相对奈愁何？失喜还疑梦，灯前认未真。流离二十载，惨淡一孤身。思子心如割，伤亲泪满巾。春秋虚祭扫，风木恨难伸。
从弟至二首·其一
作者：李果
朝代：清

奔走怜吾弟，归来感慨多。风尘遭白眼，冰雪渡黄河。几作无家客，空为击楫歌。嗟余亦寥落，相对奈愁何？
从弟至二首·其二
作者：李果
朝代：清

失喜还疑梦，灯前认未真。流离二十载，惨淡一孤身。思子心如割，伤亲泪满巾。春秋虚祭扫，风木恨难伸。
关山月
作者：李果
朝代：清

重关峻岭郁嵯峨，月色偏临绝塞多。万里寒生玄菟郡，三秋光射白狼河。黄榆风急传吹角，玉帐沙明照枕戈。最是空闺音信断，中宵愁听《陇头歌》。
哭沈方舟三首
作者：李果
朝代：清

去冬送汝江上行，今年哭汝隔淮城。念汝寥落走四海，白头客死难为情。岂无当路可投足，苦心自许无人告，中夜辈歌恒刺促。黄河风高波涛恶，雨雪严冬古寺泊。来船去马不敢行，鹙鸧哀叫鱼龙跃。乡国迢遥渺何外，西隔金陵东浙渚，魂招不来奈何许。平生笔力足拒石，西河药亭争避席。故老诗成《海岳篇》，诸陵绝塞吟霜白。卅载同袍魂梦劳，相思落月临江皋，雁飞何处求其曹。
哭沈方舟三首·其一
作者：李果
朝代：清

去冬送汝江上行，今年哭汝隔淮城。念汝寥落走四海，白头客死难为情。岂无当路可投足，苦心自许无人告，中夜辈歌恒刺促。
哭沈方舟三首·其三
作者：李果
朝代：清

平生笔力足拒石，西河药亭争避席。故老诗成《海岳篇》，诸陵绝塞吟霜白。卅载同袍魂梦劳，相思落月临江皋，雁飞何处求其曹。
哭沈方舟三首·其二
作者：李果
朝代：清

黄河风高波涛恶，雨雪严冬古寺泊。来船去马不敢行，鹙鸧哀叫鱼龙跃。乡国迢遥渺何外，西隔金陵东浙渚，魂招不来奈何许。
怀陈处士阳山
作者：李果
朝代：清

老卧天池岭，寒松骨共存。人如陈仲子，诗是孟襄阳。有女尸蘋藻，无儿受缥缃。风流今已矣，忍更过书堂。
晚菊
作者：李果
朝代：清

迎冬方吐艳，篱下竟谁看？岂敢伤迟暮，何妨历岁寒。孤怀原淡泊，独立未凋残。迟尔风前落，骚人佐夕餐。
泛艇木渎
作者：李果
朝代：清

晨光初泛艇，流水枕清酣。风定晴湖渺，云生远岫含。梨花明月寺，芳草牧牛庵。多景灵岩近，乘春取次探。
王将军剑歌
作者：李果
朝代：清

神物铸成干将手，三尺苍龙半夜吼。七星吐焰烛银潢，魍魉潜藏白猿走。将军匹马来疏勒，手握寒光边塞黑。赠将海内有心人，风吹一片无情色。半行籀文不可认，血花点点荆卿恨。平生慷慨思报恩，尊前睚眦何须问。
示两儿
作者：李果
朝代：清

初冬可读书，披帷对月影。困穷亦何常，天意默示警。所期在远大，忘此清夜永。经义纂孟荀，如汲得修绠。摛辞芟缪悠，百家足驰骋。蕴辉珠处渊，含英金在矿。世人竞目睫，欲语还如哽。但求寡悔尤，焉用名炳炳。马援廑闻过，柳玼重行己。吾家旧遗经，先德盛积累。黾勉无异营，颇识剥复理。中岁偶行游，致汝业渐弛。我无一顷田，经籍足耘耔。义理苟能通，出处有根柢。医药与货殖，困穷亦可倚。吾生少失学，垂老方知悔。展转力就衰，炳烛思晓起。努力爱景光，汝曹从此始。
示两儿·其一
作者：李果
朝代：清

初冬可读书，披帷对月影。困穷亦何常，天意默示警。所期在远大，忘此清夜永。经义纂孟荀，如汲得修绠。摛辞芟缪悠，百家足驰骋。蕴辉珠处渊，含英金在矿。世人竞目睫，欲语还如哽。但求寡悔尤，焉用名炳炳。
示两儿·其二
作者：李果
朝代：清

马援廑闻过，柳玼重行己。吾家旧遗经，先德盛积累。黾勉无异营，颇识剥复理。中岁偶行游，致汝业渐弛。我无一顷田，经籍足耘耔。义理苟能通，出处有根柢。医药与货殖，困穷亦可倚。吾生少失学，垂老方知悔。展转力就衰，炳烛思晓起。努力爱景光，汝曹从此始。
范文正公祠
作者：李果
朝代：清

石笋排空山骨清，范公祠庙俨峥嵘。独从天下关忧乐，尚想胸中富甲兵。晚穗迎霜遗断陇，寒乌啼日傍丹楹。先皇银榜龙章在，红树阶前交映明。
同李筠舫罗沁吾黄肖山游葛岭
作者：李枝青
朝代：清

直拟松颠叩寺扃，天梯九十二层经。僧披宿雾开精舍，人御罡风立画屏。湖影一痕浸城郭，江声三折下沧溟。依然伟观成终古，谁向山椒再筑亭。初阳台迥出烟霞，后乐园荒噪乱鸦。仙令飞升仍有冢，相公赐第竟无家。阁光蘸碧岩围竹，云气蒸香坞焙茶。剩有苏公遗刻否，重来石壁剔苔花。
同李筠舫罗沁吾黄肖山游葛岭·其一
作者：李枝青
朝代：清

直拟松颠叩寺扃，天梯九十二层经。僧披宿雾开精舍，人御罡风立画屏。湖影一痕浸城郭，江声三折下沧溟。依然伟观成终古，谁向山椒再筑亭。
同李筠舫罗沁吾黄肖山游葛岭·其二
作者：李枝青
朝代：清

初阳台迥出烟霞，后乐园荒噪乱鸦。仙令飞升仍有冢，相公赐第竟无家。阁光蘸碧岩围竹，云气蒸香坞焙茶。剩有苏公遗刻否，重来石壁剔苔花。
四月三日初到临海县
作者：李枝青
朝代：清

乱峰飞舞下天台，勒住重峦百雉开。白鹤山冲云气起，金鳌涛拍海门来。越王土宇连天尽，徐福帆樯几日回。拟蹑括苍高绝处，青烟一点望蓬莱。前瞰灵江后枕屏，章安锁钥控东溟。楼台晴压蛮烟湿，城郭朝浮海气腥。潮上鱼虾罗市白，雨余笋蕨出林青。比邻吾土同风物，莫把华胥梦便醒。
四月三日初到临海县·其一
作者：李枝青
朝代：清

乱峰飞舞下天台，勒住重峦百雉开。白鹤山冲云气起，金鳌涛拍海门来。越王土宇连天尽，徐福帆樯几日回。拟蹑括苍高绝处，青烟一点望蓬莱。
四月三日初到临海县·其二
作者：李枝青
朝代：清

前瞰灵江后枕屏，章安锁钥控东溟。楼台晴压蛮烟湿，城郭朝浮海气腥。潮上鱼虾罗市白，雨余笋蕨出林青。比邻吾土同风物，莫把华胥梦便醒。
观山秋眺
作者：李枝青
朝代：清

破晓秋光泼眼鲜，俯窥鳀壑立霞巅。轻烟一点扶桑岛，凉籁千山落木天。劫火才烧亭畔佛，引风还望海中仙。老僧遥指惊涛外，认得归来日本船。
凤泉别墅
作者：李柏
朝代：清

斗室无尘竹径幽，柴扉画夜掩寒流。日沈涧底鱼窥镜，月上松梢鹤踏钩。才薄羞陈《三礼赋》，家贫难买五湖舟。乘闲且看南飞鸟，归宿层峰最上头。
卓烈妇
作者：李柏
朝代：清

黑云压城城欲摧，北风吹折琼花飞。扬州乙酉遭屠戮，卓氏贞魂至今哭。将军降敢丞相死，一家八口齐赴水。池中土作殷红色，血渍波痕转逾碧。曾闻精卫能填海，一勺之池想易改。
在频山子德大弟宅喜晤子祯宋隐君歌以赠之
作者：李柏
朝代：清

甘泉高士年六十，老骨如鹤山头立。携楮易种出烟霞，足迹不复至城邑。与我相逢频阳道，不言不揖但大笑。吾弟引手指其人，云是谷口之子真。谷口有田一百亩，躬耕尝与渔樵邻。近日愁见石壕吏，掉臂东来陟岭峋。一卧西堂十余载，青鞋布袜折角巾。胸藏千卷不知富，家徒四壁不知贫。世间万事不知好，惟有研田可隐身。柏也闻之发浩叹，仰视浮云过霄汉。幡然欲辞太白雪，与君约钓砚海畔。砚海洋洋大无岸。
山房咏怀
作者：李柏
朝代：清

贫贱休嗟隐者骨，山家乐事在樵渔。茹毛时御皇初膳，营窟长安帝世居。浩荡乾坤舆盖共，广长江汉瑟琴舒。客来如论元纁事，笑指飞鸿过太虚。
山行
作者：李柏
朝代：清

漫道桃源路不通，溪行十里道心空。鸟啼流水落花外，人在春山暮雨中。
潼关
作者：李柏
朝代：清

雄关巀嵲巩西京，险甲中原天府名。三国封疆分一水，五陵锁钥寄孤城。王侯老去河山在，揖让风衰战伐生。割据由来非一姓，岂徒失鹿是秦嬴。
白山有乔木
作者：李柏
朝代：清

白山有乔木，其高五百寻。上枝拂月窟，下根潜极深。日月宿其巅，霜雪不敢侵。千年一卷叶，九垓失其阴。千年一开花，香传天地心。他山有蔓草，芳花绣石岑。琐琐含春意，妒杀松柏林。
磻溪
作者：李柏
朝代：清

东辞太白雪，西谒玉璜宫。一水芦花外，两山翠柏中。周南熊梦远，秦国凤楼空。历历斜阳草，秋光自昔同。
挽王氏联
作者：李某
朝代：清
体裁：联

未一面仍是所天，恨无端仙李摧残，誓将缘结来生，精魂应化女贞木；不二心自盟匪石，叹顷刻梵莲零落，从此香埋并蒂，倩影长随君子花。
十月见桃花
作者：李柱
朝代：清

刘郎去后无消息，暖信先从岭上回。蹊下惜无仙李伴，一枝寂寞带霜开。
踏莎行
作者：李标
朝代：清
体裁：词

砚点飞花，檐沾弱絮，炉烟小误湘帘暮。春风不解动人情，人情怕送春归去。细草粘天、斜阳挂树，天涯离别人何处。休休莫更倚危栏，远山正是愁人路。
仙枣亭晚眺
作者：李树瀛
朝代：清
体裁：七言律诗

最高亭上暮天晴，红烛清樽列席明。槛外江山摇秀影，树头风雨变秋声。戟门官鼓初更定，水舰银灯万点生。直待层霄凉月起，一轮相照夜街行。
搁笔亭
作者：李树瀛
朝代：清
体裁：古风

空前绝后一枝笔，除却杜陵世无匹。万丈光芒照古今，笔之所到风雨疾。捶碎黄鹤楼，踏翻鹦鹉洲。放笔长歌隘宇宙，崔颢何人敢与俦？有亭屹立楼下路，言是谪仙搁笔处。上头有诗不再题，想见虚怀敛抑时。天地生才无时无，妄自尊大胡为乎？介甫误国由自恃，睥睨当时无一是。不循故辙矜私智，任意更张败厥事。况复雕虫祗小技，骄吝罔顾识者鄙。古来坚僻自用人，白眼相士皆如此。伟哉青莲旷代才，黄河之水天上来。上轶屈宋淩汉魏，百家俱在包罗内。譬之东海纳百川，不嫌仿作凤台篇。
晓发黄鹄矶呈毕津溪
作者：李树瀛
朝代：清
体裁：七言律诗

山城欲晓寺钟催，叶叶蒲帆带雨开。白发一梳明似雪，洪涛百丈响如雷。空闻楚相求龙意，莫上燕王市骏台。万里长风聊借汝，孤舟相送到蓬莱。
晓过鹤楼，兼讯堂兄晓楼及应耕、云周、月峰来省消息
作者：李树瀛
朝代：清
体裁：七言律诗

飞雁高楼过影忙，晴川山色晓苍苍。朦胧烟树迷金口，历乱风帆下汉阳。清磬一声黄叶寺，怀人千里白鸥乡。茶棚酒幔添多少？又是清秋选佛场。
登斗姥阁
作者：李树瀛
朝代：清
体裁：七言律诗

崔嵬杰阁动高秋，缥渺仙云晓未收。金口峰峦烟际合，汉阳城郭树中浮。数声疏磬诸天静，一线长江划地流。自古登临迁客意，狂歌浊酒半句留。
登黄鹤楼四首·其一
作者：李树瀛
朝代：清
体裁：七言律诗

危楼百仞立嵯峨，每到清秋辄数过。风雨半空排槛至，江山千载阅人多。壁间题咏都陈迹，客里光阴感逝波。谁道谪仙曾搁笔？我来偏欲倚栏歌。
登黄鹤楼四首·其三
作者：李树瀛
朝代：清
体裁：七言律诗

隔江山欲渡江过，奈此层楼砥柱何？蜀楚帆樯金口下，东南天地水乡多。洲边芳草千年憾，笛里梅花五月歌。愁绝画栏凭吊处，几朝宫殿锁烟萝。
登黄鹤楼四首·其二
作者：李树瀛
朝代：清
体裁：七言律诗

吴头楚尾路如何？东去茫茫万顷波。截水舟轻浮似鹢，满城山碧小于螺。夕阳台阁当窗见，远岫风云拂槛过。直到夜阑看不厌，一天星斗浸秋河。
登黄鹤楼四首·其四
作者：李树瀛
朝代：清
体裁：七言律诗

檀板清筝唱奈何，樽前重听雪儿歌。神仙爱向高楼住，风月端宜胜地多。千里河山供指顾，百年世事叹消磨。平生惯学嵇康懒，到此才能几度过。
西归不果，夜登鹤楼
作者：李树瀛
朝代：清
体裁：五言律诗

故乡杳何处？相忆路漫漫。皓月当窗出，征人掩泪看。江光千里碧，秋色一楼寒。不作关山客，谁知跋涉难？
挽郭嵩焘联
作者：李树秾
朝代：清
体裁：联

九州外有奇文，出使不输张博望；三代后存直道，于今得见郭林宗。
与郑乐山刘子定同年暨家弟西园给谏游丰台
作者：李根云
朝代：清

谁家亭馆接城阴，药屿花园次第深。十里马蹄千叠翠，一时草色五湖心。斜阳欲暮迟高树，薄酒微醺费短吟。谁是三生唐杜牧，春来常有客愁侵。
题姜慈屺象
作者：李根洙
朝代：清

万二千峰佛顶人，七十二鸥堂中影。忽如枯木忽奔湍，山人定本定非定。镫前颧颊任模糊，砚背须眉不碍粗。耐想寻师千里外，海天一笠近髯苏。
快雨得李冰叔大令复书补示客秋赠行旧句次韵却寄
作者：李桓
朝代：清

西园飞盖渺难扳，失喜鱼书快往还。慰我停云思霭霭，宜人凉雨况潸潸。三秋别绪萦潭水，万里诗情到海山。为报烦忧都解脱，一心空洞一身闲。
自挽联
作者：李桓
朝代：清
体裁：联

作秀才十年，作外吏十年，作江湖野老三十年，来日无多，于愿已足；刻圣迹百卷，刻自著百卷，刻耆献类征七百卷，几生修到，其书满家。
送王壬秋孝廉入蜀
作者：李桓
朝代：清

言指齐东路，幡然入蜀行。招邀皆旧好，慷慨见平生。古道谁堪托，奇才不可名。慎旃天下险，幕府正论兵。小聚忽为别，游踪何日还。颓唐吾欲老，气谊晚弥坚。指数真知己，心仪属大贤。相期各努力，旷世几人传。
送王壬秋孝廉入蜀·其一
作者：李桓
朝代：清

言指齐东路，幡然入蜀行。招邀皆旧好，慷慨见平生。古道谁堪托，奇才不可名。慎旃天下险，幕府正论兵。
送王壬秋孝廉入蜀·其二
作者：李桓
朝代：清

小聚忽为别，游踪何日还。颓唐吾欲老，气谊晚弥坚。指数真知己，心仪属大贤。相期各努力，旷世几人传。
偶意
作者：李梦松
朝代：清

北斗不可挹，南箕不可扬。古人已有言，何能为感伤。人皆饭王孙，漂母反不贵。立身在贫贱，敢不为之地。咄咄东郭人，此态堪一喟。
游鼎湖
作者：李梦松
朝代：清

寺钟敲木末，幽草布香软。泉声出小谷，樵路行初稳。白云杂还起，虚袅作龙蜿。穆然钦古帝，吾心得旷远。
肇庆舟中
作者：李梦松
朝代：清

朱曦得残暑，金风吹觉善。牵事心不宁，身倏为之转。荡舟过曲坞，潮自为深浅。息虑敛烦襟，孤鸿入绣巘。
庆似村一枝书屋看竹
作者：李棠
朝代：清

幽人抱劲节，读书不干禄。釜内虽无粮，园中却有竹。不惜培护勤，博此一窗绿。不剪亦不锄，生意青郁郁。题诗望江南，每在竹深处。以彼万竿直，方此数茎簬。多寡虽不敌，苍翠自成趣。到来生隐心，欲去频回顾。徙倚重徘徊，此是西州路。
庆似村一枝书屋看竹·其一
作者：李棠
朝代：清

幽人抱劲节，读书不干禄。釜内虽无粮，园中却有竹。不惜培护勤，博此一窗绿。不剪亦不锄，生意青郁郁。
庆似村一枝书屋看竹·其二
作者：李棠
朝代：清

题诗望江南，每在竹深处。以彼万竿直，方此数茎簬。多寡虽不敌，苍翠自成趣。到来生隐心，欲去频回顾。徙倚重徘徊，此是西州路。
挽张之洞联
作者：李棠
朝代：清
体裁：联

使我公早赞纶扉，救弊补偏，成就当不只此；愿后人用其遗策，育材正俗，国家庶有豸乎。
燕清八咏 其一 松
作者：李棠
朝代：清
体裁：古风

质性本岩壑，何年植轩墀？栽培岂人力，亦荷乾坤私。昔闻出萧艾，今已干云霓。嗟彼蒲与柳，经秋忽先萎。顾惟坚贞操，青青阅四时。愿言托幽契，岁晚相因依。
燕清八咏 其三 菊
作者：李棠
朝代：清
体裁：古风

种菊满篱落，杖策时一行。匪徒事游豫，爱此秋气清。引觞注醽醁，泛泛黄金英。取醉亦有适，岂必制颓龄。有怀时激烈，长歌振林坰。缅思靖节翁，悠然千古情。
燕清八咏 其二 素馨
作者：李棠
朝代：清
体裁：古风

弱质怯寒冱，托根本炎荒。去冬与今春，冰雪一月强。老干冻欲死，枝叶萎且黄。到今秋已深，疏花始芬芳。兴衰感物理，但焉成内伤。
燕清八咏 其四 竹
作者：李棠
朝代：清
体裁：古风

种竹我来初，森森已成丛。怅焉感时序，浪迹成飞蓬。所赖天降康，丰年及野农。移床坐层阴，币地光玲珑。高歌激商灏，习习来清风。边氓既云乐，久客何忧冲！
秋日登燕子矶
作者：李棠
朝代：清

东南奇迹真无数，燕子飞来江水头。云影天光俱入画，芦花枫叶不胜秋。空添过客登临兴，谁限长江日夜流。六代兴衰悲建业，烟波依旧使人愁。
和杨升庵采兰引
作者：李棠阶
朝代：清

上山采幽兰，幽兰苦无多。秋草随山深，萋萋被岩阿。抱芳立空谷，岂杂薜与萝。采之遗相思，路险云雨过。苍翠日满眼，复恐荪芷讹。荪芷讹犹可，萧艾将奈何。
响琴峡
作者：李棠阶
朝代：清

峻坡下千丈，微径两崖逼。峭立半空悬，怒束一溪窄。鸟兽森绝踪，蛟龙踞窟宅。天寒蛰不起，烟云满山泽。我来踏长虹，慨然拟鞭石。鱼梁名自古，响琴理亦适。空怀山水情，不见沧海客。驱马登绝顶，回看邈行迹。独立千仞冈，举首日华赤。
喜晴
作者：李棠阶
朝代：清

云雨浃旬殊闷绝，而今喜见日晴时。肩舆一路看红叶，夕照半山吟杜诗。
渡星宿江
作者：李棠阶
朝代：清

穹浪翻空夜有声，河清门外一江横。火敦地古探源近，禄琫烟深绕郭平。南去波涛添瘴雨，东来舆马阻邮程。何人驾得鼋鼍背，十丈虹桥指日成。
贵西道中
作者：李棠阶
朝代：清

斫得松枝自煮茶，贵西风物最堪嗟。林稀偶听一声鸟，地暖犹开十月花。缘路毡衣苗子俗，半山茅店候人家。蛮烟瘴雨荒凉甚，径仄崖倾日又斜。
云间余清亭
作者：李森先
朝代：清
体裁：七言律诗

徙倚官衙月正明，尚余寒柝在高城。空庭积水松阴乱，小阁张镫夜气清。剩有黄花随地满，那堪白发向秋生。故乡海味何曾减，残笑鲈鱼浪得名。
游大泽山
作者：李森先
朝代：清
体裁：七言律诗

九年未上九青巅，清梦时时岩壑前。绝巘芙蓉终不改，幽岩松栝故依然。风驱涧底云归驶，雨洗峰头月到先。是处色声皆旧侣，狂歌宁禁酒如泉。
游黄华山和王庭筠韵
作者：李森先
朝代：清

寂寞寒峰一古堂，任人传说总荒唐。王君何事偏投老，为爱秋山叶叶黄。何处飞泉不作龙，台高玉女自清风。忽然天际生奇想，定有真人出上宫。
游黄华山和王庭筠韵·其一
作者：李森先
朝代：清
体裁：七言绝句

寂寞寒峰一古堂，任人传说总荒唐。王君何事偏投老，为爱秋山叶叶黄。
游黄华山和王庭筠韵·其二
作者：李森先
朝代：清
体裁：七言绝句

何处飞泉不作龙，台高玉女自清风。忽然天际生奇想，定有真人出上宫。
登苏门山啸台
作者：李森先
朝代：清
体裁：五言绝句

啸法如可学，嵇生病未能。从来君子狱，谁不愧孙登。
立春前一日漫兴
作者：李森先
朝代：清

晓梦旅心惊，流莺乍试声。披衣寒尚在，揽镜白初生。游屐郊原满，行吟官舍清。始和应有令，惟念尔民耕。鸿雁江干集，鲸鲵海上稀。波光明宿雾，花气霭朝晖。济世心徒热，藏身愿已违。何时寻旧侣，携杖向岩扉。
立春前一日漫兴·其一
作者：李森先
朝代：清
体裁：五言律诗

晓梦旅心惊，流莺乍试声。披衣寒尚在，揽镜白初生。游屐郊原满，行吟官舍清。始和应有令，惟念尔民耕。
立春前一日漫兴·其二
作者：李森先
朝代：清
体裁：五言律诗

鸿雁江干集，鲸鲵海上稀。波光明宿雾，花气霭朝晖。济世心徒热，藏身愿已违。何时寻旧侣，携杖向岩扉。
奉天府大堂联
作者：李楘
朝代：清
体裁：联

化衍西岐，佐治仰参儒雅；风清东海，抡才蔚起人文。
读韦左司诗
作者：李楘
朝代：清

恬澹本性情，下笔便高洁。常能参妙化，自得养生术。我读韦公诗，一生无滞郁。旷然任吾天，言动由真率。渊明后一人，冲虚亦朴实。《唐书》考新旧，无人为撰述。诗人失传多，惟公不当佚。自公为卫郎，意气近豪侠。折节复读书，至味归清绝。一麾出守郡，随处留诗别。真机舒性灵，淡然天籁发。扫地坐焚香，习静神无夺。岂必求神仙，何用更学佛。开元至贞元，百余十岁月。人皆见公容，精神不衰竭。有诗送太白，无与少陵笔。或者未识面，踪迹天涯阔。清景忆平生，空山求隐逸。晏起望青天，园林爱藏拙。应知养主事，诗外无他物。神来有化工，终身无疢疾。千秋秉至诚，梦想依归切。
挽张之洞联
作者：李楚珩
朝代：清
体裁：联

易名与湘阴左先后齐辉，八表经营，相业未终忧国志；绝学以洛下闳殷勤相勖，两湖跄济，师承独感爱才心。
吴市
作者：李楷
朝代：清

朝游吴市门，夕眺太湖云。梅尉已仙去，龙威不可群。陂塘翔宿鹜，城郭入斜曛。壮士专诸里，萧然少见闻。
大河
作者：李楷
朝代：清

大河流日夜，客心多低徊。不见乘槎去，只教飞浪来。傍有旧龙门，岨峿何壮哉。大禹不可得，凄凉万古哀。况乎无安澜，鱼龙悲相催。
平章砦
作者：李楷
朝代：清

平章砦北大河西，夹岸菁葱草色迷。一片浮云诸徼远，半轮落日万峰低。野香花药随时发，林黑乌鸦向客啼。却怪蛟龙如有意，滔滔直欲灌山溪。
海云庵
作者：李楷
朝代：清

骥江东郭海云庵，有客来游野兴酣。海气初清秋色动，垂杨晓月似江南。
芒稻河
作者：李楷
朝代：清

雨打小溪舟，闲心那著愁。却嗔溪入海，不许向东流。
读刘蕡传
作者：李楷
朝代：清

李唐叶叶富词臣，今日犹传下第文。留得直言为盛事，千秋原不负参军。
雪
作者：李楷
朝代：清

粒雪飘兼雨，小航冻独迟。江烟流树暗，塔铎语风悲。岸草三军积，村粮万灶移。休谈鸣镝事，故国怯阽危。
飞壑
作者：李楷
朝代：清

一壑非人间，乃在云之半。不知履齿声，却被飞云乱。
挽曾国荃联
作者：李正荣
朝代：清
体裁：联

廿四史据古论今，与汉之萧曹，唐之李郭，宋之范韩，伟烈丰功同不朽；十三省名禋秩祀，合东而广越，西而秦晋，南而吴楚，铸钟勒石永无穷。
题献馆泳春集
作者：李正鲁
朝代：清

竹翠花香境自偏，满堂俎豆祀先贤。更搜奇迹开吟馆，石墨淋漓抚汉塼。酒星高处聚文星，名士论交眼共青。屈指平生无此会，风流岂独让兰亭。感君磊落语情亲，翰墨煌煌不染尘。何幸良辰相践约，珠盘玉敦证前因。
题献馆泳春集·其一
作者：李正鲁
朝代：清

竹翠花香境自偏，满堂俎豆祀先贤。更搜奇迹开吟馆，石墨淋漓抚汉塼。
题献馆泳春集·其三
作者：李正鲁
朝代：清

感君磊落语情亲，翰墨煌煌不染尘。何幸良辰相践约，珠盘玉敦证前因。
题献馆泳春集·其二
作者：李正鲁
朝代：清

酒星高处聚文星，名士论交眼共青。屈指平生无此会，风流岂独让兰亭。
挽曾国荃联
作者：李步瀛
朝代：清
体裁：联

名将佐中兴，与当年鲁卫同封，讵只两粤讴思，三江舆颂；典型留父执，至此日斗山失望，顿使岳云黯淡，湘水凄凉。
番行杂咏
作者：李殿图
朝代：清

却行祇觉马蹄偏，竟日微窥一线天。七十六盘弹指计，到头不信有人烟。昭靖当年自请缨，纳麟七站出奇兵。依稀瘿嗉成禽处，伟绩千秋说沐英。羊岭鹅溪古战场，黄头九百赭碉房。正嘉剿抚均无策，漳腊何曾是大荒。
番行杂咏·其一
作者：李殿图
朝代：清

却行祇觉马蹄偏，竟日微窥一线天。七十六盘弹指计，到头不信有人烟。
番行杂咏·其三
作者：李殿图
朝代：清

羊岭鹅溪古战场，黄头九百赭碉房。正嘉剿抚均无策，漳腊何曾是大荒。
番行杂咏·其二
作者：李殿图
朝代：清

昭靖当年自请缨，纳麟七站出奇兵。依稀瘿嗉成禽处，伟绩千秋说沐英。
北上就道后寄别郑于阳先生
作者：李毓昌
朝代：清

一片华楼月，今宵何处看。遥知沧海客，高卧碧云端。酒薄难成醉，衾孤乍觉寒。不如早归去，从乞钓鳌竿。
柬外
作者：李氏（淑莹）
朝代：清
体裁：七言绝句

凭几修书寄便鸿，词笺恨短意无穷。离怀正值深秋月，红叶青镫烟雨中。
寄外
作者：李氏（滨女）
朝代：清
体裁：七言绝句

思君客路冒风霜，独上妆楼望帝乡。最是离人肠断处，长堤衰柳挂斜阳。
春望
作者：李氏（滨女）
朝代：清
体裁：七言绝句

鸟语绵蛮度短墙，朝霞催起早梳妆。自从不上楼头望，春色飘零到海棠。
春闺
作者：李氏（滨女）
朝代：清
体裁：七言绝句

重门深锁寂无尘，满树花开不见人。独有画梁双燕子，年年相伴过残春。
清明
作者：李氏（滨女）
朝代：清
体裁：七言绝句

又是清明雨后天，绿杨深处见秋千。无边芳草王孙路，榆荚飞钱柳堕绵。
寒月夜作
作者：李氏（熊祚廷室）
朝代：清
体裁：七言律诗

宵分蟾影印虚庭，为爱清光倚小亭。惭对青山头已白，闷看黄菊眼还青。烟拖暮霭笼寒柳，风漾幽池蹴细萍。不叹空闺多寂寞，教儿犹喜有遗经。
夜闻二子读书
作者：李氏（黄履平室）
朝代：清
体裁：七言绝句

节届清和夜气凉，蟾光皎皎映书堂。吾儿颇奋萤窗志，惜少熊丸教子方。
季冬淇邑感怀
作者：李氏（黄履平室）
朝代：清
体裁：七言律诗

寥寥书馆客中居，况值穷冬百事疏。薄枕忆家千里外，寒窗兀坐五更初。飘零木叶侵幽径，落寞霜华满敝庐。时系寸心归未得，残镫挑尽独踌躇。
思亲
作者：李氏（黄履平室）
朝代：清
体裁：七言绝句

秋风拂槛气萧森，兀坐红窗思转深。乌鸟尚然知反哺，吾生却愧不如禽。
游主山
作者：李民圣
朝代：清

芳堂云锁不为关，闻说仙踪在此山。丹灶已尘千古秘，碧岩未老旧时颜。祗传姓氏留寰内，谁信人生总梦间。慨慕不禁归路杳，乘风几度欲飞还。
游东山寺
作者：李永升
朝代：清

数里招提路，崎岖不易寻。山随黄叶乱，寺共白云深。世界烟霞外，诸天钟磬沈。何因登宝地，信宿恋株林。
黄农部见访赐诗病不能兴依韵和答
作者：李永圭
朝代：清

经年旅馆病河鱼，白露苍葭对月初。再咏《皇华》敢言劳，曾闻叔度众推誉。自同其气还同臭，未见斯人先见书。多谢高车来枉过，起余榻畔整冠裾。
九日有怀
作者：李永标
朝代：清

踏遍风尘履已穿，登高踪迹想当年。连朝适有黄花兴，此日惭无《白雪篇》。万户荒砧秋色暮，一声孤雁夕阳天。茱萸分醉人惆怅，牢落西风策马还。
病起
作者：李永祺
朝代：清

崚嶒未怕骨如柴，排闷时时强散怀。叔夜养生终是癖，伯伦醉死便须埋。枕边唤梦劳黄鸟，陌上行游让玉騧。莫负阳春好烟景，且教办取踏青鞋。
送魏丈水村之燕
作者：李永祺
朝代：清

新诗一卷落人间，乐部流传唱玉关。此去酒徒重觅醉，且教画壁听双鬓。
游飞来寺
作者：李汉
朝代：清

寻幽入古寺，曲磴蹑层云。犬睡花阴破，泉鸣鸟语分。凭栏延水色，坐石绝尘氛。绀宇来何处，神灵自昔闻。
丙寅元日
作者：李沂
朝代：清

老屋河干渐不支，年来河伯故相欺。颓檐缺壁还风雪，浊酒辛盘自岁时。浪把一生供敝帚，独留双眼看残棋。阳回少慰幽人意，检点梅花放几枝。
重过金陵
作者：李沂
朝代：清

秋风又到秣陵关，独客穷途尚未还。武定桥头明月上，朦胧遥望紫金山。
野望
作者：李沂
朝代：清

风卷蓬根野日昏，含凄倚杖望孤村。村中昨夜逃亡尽，还有催租吏打门。
挽郭嵩焘联
作者：李沅
朝代：清
体裁：联

作舟楫、作霖雨，卓然两间，胡天不慭遗一老；真性情、真学问，独有千古，于公可谓大丈夫。
人日雾过樊汊
作者：李沛
朝代：清

野水孤村合，荒林晓雾霁。断桥寻宿舸，前路听鸣鸡。江汉何时净，乾坤此日迷。白头飘短发，俯仰望朝曦。
交河道中
作者：李沧瀛
朝代：清

一鞭挥夕照，千里渡交河。地僻行人少，天寒旅雁多。芦花水深浅，黄叶树婆娑。远道频回首，故园荒薜萝。
别在星
作者：李沧瀛
朝代：清

凌晨一杯酒，欲别复踟蹰。顿使肝肠热，翻令意气孤。花枝当绮陌，草色满春芜。更莫歌行路，前林有鹧鸪。
北店小憩
作者：李沧瀛
朝代：清

仓皇日暮小停车，倦倚匡床待煮茶。风送莺歌帘影外，玉楼人拨玉琵琶。
题北园主人壁
作者：李沧瀛
朝代：清

春山青似螺，春水绿于鸭。一屋围短篱，秾花数枝压。客来幽兴长，同话武陵业。
挽曾国荃联
作者：李沺
朝代：清
体裁：联

待小儒等天之德，教学文章，教知经济，教敦气节，教立功名，最感深秋月来时，教共文孙随杖履；与太傅应运而生，同扶社稷，同受躬桓，同拥旌旄，同馨俎豆，更伤惨大星陨处，同看钟阜灿精芒。
凤岫春雨
作者：李泌
朝代：清

凤山多翠色，阴雨渐侵晨。雷奋翻龙角，波清跃锦鳞。禾苗皆献瑞，草木亦生春。知是圣泽远，衢歌遍海滨。
魁斗山早春
作者：李泌
朝代：清

山名魁斗最称雄，彷佛梯云上桂宫。远望千村凝淑气，平临万户挹和风。香飘桃李闻墙外，涌斗鱼龙跃泮中。自是东宁春色早，雪花满地著嫣红。
挽曾国藩联
作者：李泰源
朝代：清
体裁：联

忧乐在心头，足媲希文事业；勋名垂宇宙，并传丞相祠堂。
挽张百熙联
作者：李泽兰
朝代：清
体裁：联

通经学古，使天下争自濯磨，韩吏部不愧泰山北斗；正色立朝，非其义一毫莫取，范颖州何伤恶粟敝绨。
挽郭嵩焘联
作者：李洲
朝代：清
体裁：联

盛德继汾阳，单骑重洋，诸酋罗拜我公膝；雅度齐工部，万间广厦，大庇天下寒士身。
夏日杂言
作者：李浃
朝代：清

长夏敞幽轩，开窗依萝樾。燕寝乐虚明，房廊步曲折。松响风初来，云归雨乍歇。仰视天宇清，林暝山吐月。月色孤泠泠，素心托高洁。久雨逢戊晴，戊日雨不止。晻晻阴晦凝，四野连蓄水。秀颖等浮萍，登场禾生耳。爰轸昏垫情，医疮从兹起。天行岂不若，难参玄化理。怨咨念小人，思艰望君子。
夏日杂言·其一
作者：李浃
朝代：清

长夏敞幽轩，开窗依萝樾。燕寝乐虚明，房廊步曲折。松响风初来，云归雨乍歇。仰视天宇清，林暝山吐月。月色孤泠泠，素心托高洁。
夏日杂言·其二
作者：李浃
朝代：清

久雨逢戊晴，戊日雨不止。晻晻阴晦凝，四野连蓄水。秀颖等浮萍，登场禾生耳。爰轸昏垫情，医疮从兹起。天行岂不若，难参玄化理。怨咨念小人，思艰望君子。
天津
作者：李浃
朝代：清

津门连渤海，曲折抱长安。食货喧商市，鱼盐乱钓滩。鼍鸣潮信早，龙过雨声寒。泼剌银刀重，庖人进脍盘。
挽郭嵩焘联
作者：李浩然
朝代：清
体裁：联

有道出羲皇，伦敦首肯浑闲事；大名垂宇宙，天上神游是故乡。
天津丙德庵夜坐
作者：李海观
朝代：清

舍舟登陆夜，萧寺冷光多。月皎松图壁，风寒鸟梦柯。开箱书有债，倚榻睡无魔。藉此消愁绪，晨钟待若何。
登大梁上方寺铁塔绝顶
作者：李海观
朝代：清

浮图百尺矗秋光，螺道盘空俯大荒。九曲洪波来碧落，两行高柳入苍茫。宋宫艮岳埋淤土，周府雕垣照夕阳。惟有城南岑蔚处，吹台犹自说梁王。
咏雪次韵
作者：李淑媛
朝代：清
体裁：七言律诗

闭户何妨高卧客，牛衣垂泪未归身。云深山径飘如席，风卷长空聚若尘。渚白非沙欺落雁，窗明忽晓劫愁人。江南此日梅应发，傍水连天几树春。
宝泉滩即事
作者：李淑媛
朝代：清
体裁：七言绝句

桃花高浪几尺许，银石没项不知处。两两鸬鹚失旧矶，衔鱼飞入菰蒲去。
归来亭
作者：李淑媛
朝代：清
体裁：五言律诗

解绂归来早，亭开一水分。溪山知有主，鸥鹭得为群。秫熟先充酿，心闲欲化云。蒐裘终老地，非是傲徵君。
斑竹怨
作者：李淑媛
朝代：清
体裁：古风

二妃昔追帝，南奔湘水间。有泪寄湘竹，至今湘竹斑。云深九疑庙，日落苍梧山。馀恨在江水，滔滔去不还。
登楼
作者：李淑媛
朝代：清
体裁：五言绝句

小白梅逾耿，深青竹更研。凭栏未忍下，为待月华圆。
登楼
作者：李淑媛
朝代：清
体裁：七言绝句

红栏六曲压银河，瑞雾霏霏湿翠罗。明月不知沧海暮，九疑山下白云多。
秋思
作者：李淑媛
朝代：清
体裁：七言绝句

翡翠帘疏不蔽风，新凉初透碧纱栊。涓涓玉露团团月，说尽秋情草下虫。
秋恨
作者：李淑媛
朝代：清
体裁：七言绝句

缝纱遥隔夜灯红，梦觉罗衾一半空。霜冷玉笼鹦鹉语，满阶梧叶落西风。
谩兴赠郎
作者：李淑媛
朝代：清
体裁：七言绝句

柳色江头五马嘶，半醒半醉下楼时。春红欲瘦临妆镜，试写纤纤却月眉。
醉桃源·碧潭旧业
作者：李淑媛
朝代：清

秋千深处是谁家。红楼垂柳遮。一帘香雨锁秋花。虚堂闻落钗。凝望处，驻香车。愁思绕窗纱。写他闲恨入琵琶。惊飞鹳影斜。
采莲曲
作者：李淑媛
朝代：清
体裁：古风

南湖采莲女，日日南湖归。浅渚莲子满，深潭荷叶稀。荡桨娇无力，水溅越罗衣。无心却回棹，贪看鸳鸯飞。
鸡叫子·春烟
作者：李淑媛
朝代：清

带雾连云轻冉冉。朦胧浮翠深还浅。若非淡扫柳梢头，定教浓抹桃花面。
捣练子·次大姊秋日即景韵
作者：李淑慧
朝代：清

秋日短，绣帘垂。减线光阴着意催。春色未来秋色老，菊花莫绣绣寒梅。
捣练子·春日即事
作者：李淑照
朝代：清

桃似锦，柳如绵。莺语初停蝶翅闲。妨却绣窗多少事，频抛针黹到花前。
挽张之洞联
作者：李深
朝代：清
体裁：联

功业在国，德泽在民，危局赖维持，血性肯当天下事；泰山其颓，梁木其坏，儒门谁护法，伤心应是读书人。
挽张百熙联
作者：李深
朝代：清
体裁：联

独有千秋，群推为学界发明之祖；可惜一事，未亲见宪政成立而归。
别唐君俞
作者：李清
朝代：清
体裁：七言绝句

别是人间催老物，穷为我辈绝交方。相思最苦长安月，不照离人夜半床。
虞山别受之短歌（有序）
作者：李清
朝代：清
体裁：古风

幽期不为春风殢，十里桃花千里泪。无计饥寒欲卖天，有时肮脏能翻地。交知半穷亦半老，呼鹰走马恨不蚤。是处离魂殉绿波，十年姓氏萎青草。越人病吟楚人泣，长歌歌罢谋长别。才子心花笔下生，旅人愁蕊灯头结。悲风噫云云化鬼，秬帘欲啮词人纸。青眼高歌能送予，眼中临川与吾子。
题画寄邹公履
作者：李清
朝代：清
体裁：七言绝句

一带云山如梦里，片帆别处不分明。伤心只说寒塘柳，泣雨啼烟送我行。
挽曾国荃联
作者：李清和
朝代：清
体裁：联

亿万生灵同一哭；七旬岁月足千秋。
吴鸿业百蝶图题词
作者：李清芬
朝代：清

蹁跹下上斗飞翎，妙手传来栩栩形。百态轻盈分菜叶，双眉艳逸集花汀。玉奴腰下裙湔绿，绣幕帘前草映青。记取滕王遗粉本，江南春色不彫零。
赤嵌城晓望
作者：李清运
朝代：清

晨起兹城望，所思竟若何。涌金初日上，开鉴晓霞多。树老晴含翠，山危俯卧波。谩云天堑险，惟德沛江河。
通永道厅事联
作者：李湖
朝代：清
体裁：联

人苦不自知，愿诸君勤攻吾短；弊去其太甚，与尔辈率由旧章。
题壁
作者：李湘
朝代：清

花天酒地已成空，梦醒黄粱旅馆中。旧日胭脂今日泪，两般颜色一般红。忽换笙箫作鼓笳，更惊烽火失烟霞。海风吹折青松树，何惜江村一朵花。
题壁·其一
作者：李湘
朝代：清

花天酒地已成空，梦醒黄粱旅馆中。旧日胭脂今日泪，两般颜色一般红。
题壁·其二
作者：李湘
朝代：清

忽换笙箫作鼓笳，更惊烽火失烟霞。海风吹折青松树，何惜江村一朵花。
挽翁同和联
作者：李溁
朝代：清
体裁：联

屈于戊戌，伸于壬辰，帝眷喜方隆，相业不难再造；成我科名，全我衣食，师恩同罔极，心丧岂止三年。
夏夜
作者：李源
朝代：清

夜月清如洗，冰心托玉壶。竹君千个在，石丈一峰孤。独酌开青眼，微吟撚白须。故人书昨至，远道忆吾徒。
挽张之洞联
作者：李滋然
朝代：清
体裁：联

报国矢丹忱，三朝宏济艰难，古称社稷之臣，身有千秋师不愧；骑箕归碧落，一柱支撑名教，气引星辰而上，目营四海继无人。
挽张百熙联
作者：李滋然
朝代：清
体裁：联

尽瘁佐维新，阙下魂归湘水阔；受知成往事，孤忠泪洒蜀江寒。
东古寺
作者：李滢
朝代：清

冒雨过东古，秋声满上方。
僧贫茶事薄，院静竹阴凉。
隔岸明疏叶，长天隐去樯。
法轮遗躅邈，一宿意傍徨。
望罗浮歌
作者：李滢
朝代：清

我闻博罗一山拔地起，邈绝霄汉横苍烟。何年蓬莱卷石浮海至，丹梯翠栈相钩连。仙灵窟宅万古在，是为朱明耀真之洞天。其间琪花瑶草蔽崖谷，砰訇钲鼓鸣层巅。石楼玲珑员峤见，铁桥崒嵂青冥悬。五岭迢递不得到，梅花村畔魂梦牵。朅来道上闻玉女，指点金支璇阙虚无间。丰隆列缺，手劈坤维。水帘千丈，海风倒吹。葱茜见怪竹，咿哑听碧鸡。更有蛱蝶大于斗，五色绚烂雌雄飞。下与三茅通洞壑，上与列宿争光辉。吁嗟乎！罗浮之胜有如此，只今相望疑尺咫。我欲移短筇，裹粮偕诸子。手弄罗浮之青霞，口餍罗浮之石髓。伏虎岩前天乐鸣，飞云塔外狂歌起。三更峰顶见海日，沧溟一片浮红紫。李白平生最好奇，浪传失足堕苍耳。何似青鞋布袜万里游，矫首扶桑接弱水。望罗浮，情无已。
武昌漫兴
作者：李滢
朝代：清

辘轳呜咽夜无声，肠断阴云压楚城。巨鹿黄巾漂战血，寿阳白马拥残兵。鹃啼蜀道江涛冷，乌啄延秋劫火明。廿载疮痍多涕泪，故宫荒草暮云平。
登五老峰
作者：李滢
朝代：清

灊霍岧峣漫比伦，五峰拔起劈昆仑。泉流峭壁虹蜺挂，石压枯藤虎豹蹲。下界鸿蒙疑未辟，太空星汉欲高扪。读书头白匡山后，怪尔青苍万古存。
晚秋江上
作者：李漱芳
朝代：清

淡淡秋江落日斜，水清沙白下寒鸦。渔人撤网携壶去，一路歌声入荻花。
九日嘉禾道中
作者：李漾
朝代：清
体裁：七言律诗

越水吴船去不穷，鸳鸯湖畔望空濛。天云渐酿重阳雨，客况行愁九月风。橹背菊残缘两岸，渡头桑矮列千丛。明朝棹入南屏路，似拭秋山翠霭中。
秋夜白雪楼有感
作者：李潆
朝代：清

明月松间出，危楼独自看。泉声当暮急，山色入秋寒。白雪先声在，青箱世业难。葛衣寥落甚，沾臆泪阑干。
七夕吴志伊检讨见过小饮
作者：李澄中
朝代：清

七夕终朝雨，凉风起竹扉。斜阳随客至，浊酒过墙希。命拙身还健，乡遥梦不归。相留怜夜永，清露正微微。
与齐贞吉家德公伯含卧衡饮祖家园水亭以心远地自偏为韵
作者：李澄中
朝代：清

京洛多缁尘，一水忽无地。云构俯澄澜，助我濠濮意。微风散沦漪，修鳞跃荷芰。安得木兰舟，陶然成独醉。倚槛望西山，夕阳落空翠。
九日范制府眉山邀游龙淙洞
作者：李澄中
朝代：清
体裁：七言律诗

草色青青夜未霜，天涯不信是重阳。拟将杯酒浇枫叶，况有箫声绕石梁。涧曲自应红雨润，洞虚时见白云藏。秋风鸿雁无消息，何处登高望故乡。
仗剑行
作者：李澄中
朝代：清

男儿万事在怀抱，行年四十耻言老。腰间剑佩七宝装，辞家东出渔阳道。渔阳少年多不平，宝剑化作苍龙精。出匣霜风动鳞甲，黄金作靶曼胡缨。酒酣上马肝肠热，报仇乱洒桃花血。月下提舞向猿公，万里关河散冰雪。虎皮甲袖锦战袍，剑光直拂秋云高。此物真堪献天子，安可弃掷空江皋。谒入金门挂秋水，封豕长蛇不敢起。雄心期断佞人迹，侠骨肯逐侯生死。昔曾斩蛟长桥头，仗策今从赤帝游。古来神物须大用，笑杀冯驩但蒯缑。
初晴张蓬海石门兄弟过荷堤
作者：李澄中
朝代：清

远来踏草烟，须眉带秋色。村村改旧容，始知风雨力。俯仰剩此亭，高天为我德。残荷挺孤房，柳静溪光直。稼穑乃民命，丰歉在顷刻。君听寒蝉声，已为霜露得。
寄龙标施秉
作者：李澄中
朝代：清

醉里谁堪忆故乡，春风万里共垂杨。衡阳南去无征雁，何处青山是夜郎。
新店驿雨后口占
作者：李澄中
朝代：清

轻舆晓向山背行，千山万山云气生。潺湲客梦一夜雨，四十八渡皆秋声。
晚抵襄阳
作者：李澄中
朝代：清

樯上一乌啼，灯明两岸齐。星垂古岘口，月照大江西。地险分南北，时平罢鼓鼙。儿童清夜里，还唱《白铜鞮》。
沅州山中闻鹧鸪
作者：李澄中
朝代：清

空山雨气散新秋，匹马王程不少留。怪尔声声行不得，七千里外过沅州。
涿州
作者：李澄中
朝代：清

闻说蚩尤雾，轩辕此地过。德衰开战伐，功定纪山河。锁钥孤城壮，风沙落日多。太平畿辅近，深夜有笙歌。
登太华寺大悲阁望滇池作
作者：李澄中
朝代：清

香台高拥万山平，无数烟云绕涧生。杯底岚光浮太华，檐前秋色挂昆明。空馀战垒悲戎马，似有霜风动石鲸。我醉欲留归路晚，满湖鸥鹭棹歌声。
答赵壶石象山松下见怀原韵
作者：李澄中
朝代：清

别后桃花几遍开，旧题石壁长莓苔。屋梁月落天南北，山路云深梦往来。幽洞尚留寻胜屐，故人多负出群材。须眉空向他乡老，好护新松待我回。
自栗子关十里至回龙阁遇雨作
作者：李澄中
朝代：清

谷口自诘曲，关势何隆嵷。十步九回折，磴道连苍穹。杂树涧忽满，幽樛青濛濛。数折至绝顶，开阖无始终。下见沅江水，沿洄循谷中。鸟道挂一线，下上如蚕丛。舆人声号呼，侧足临蛟宫。十里见杰阁，回龙盘虚空。秋色昨夜至，飒沓来长风。关门飞急雨，溅沫悬玉虹。咫尺路已绝，豁达山岩通。歇马投古驿，解衣闻秋虫。
送学士张敦复先生假归枞阳
作者：李澄中
朝代：清

休沐成归计，离心问落花。几年依日月，此去且烟霞。树里江帆隐，云边驿路斜。悬知怀友梦，时复到京华。
送宋稚恭省觐归淮南
作者：李澄中
朝代：清

秋风塞外来，吹我燕山树。草色青以苍，中有还乡路。昨岁京洛尘，与君始相遇。抗怀见古人，论文表情愫。行世互箴规，常恐多谬误。脂车感明发，告别一何遽。君有垂白亲，倚闾愁日暮。人生天地间，孝友非细故。挽绥即送行，欲去屡回顾。去去感人情，壮年乃孺慕。
题丁野鹤先生鱼龙卷
作者：李澄中
朝代：清

何人怀此跋浪情，下笔快写沧洲鲸。世间万事难自料，为龙为蠖须臾成。荇藻交戛细如缕，小鱼琐屑何足数。中流忽断烟波开，乾坤冥冥杂风雨。此时海裂天吴愁，沧江倒立昆仑浮。中有赤鲤闪光彩，金鳞逆水声飕飕。仿佛疑听洪涛风，细观又似蓬莱宫。星海下注积石远，黄河上溯龙门通。鳣鲔昂藏不知量，鼓鬣摇鬐亦争上。可怜鱼服苦束缚，拨刺泥沙色惆怅。赤鲤力猛陡一穿，双角突出雷火缠。半身未化露鱼尾，半身已入天门烟。呜呼龙变不可测，画工具有神明力。云行雨施遍八极，涸鲋蹄涔泪沾臆。
伤春曲
作者：李瀚
朝代：清

池塘春草绿依依，万古愁魂唤不归。羡杀南来鸿雁影，月明天外一行飞。
春夜书怀
作者：李瀚
朝代：清
体裁：古风

村舍独愁人，寒窗坐一灯。馀生同短烛，世态更春冰。避地思何往，低头愧未能。长怀无限恨，不觉泪沾巾。
春夜书怀
作者：李瀚
朝代：清

村舍独愁人，寒窗坐一灯。馀生同短烛，世态更春冰。避地思何往？低头愧未能。长怀无限恨，不觉泪沾巾。
挽刘典联
作者：李瀚章
朝代：清
体裁：联

儒生奋起领戎行，绩著东南，百战常擐金锁甲；丞相出师劳赞画，图恢西北，一星遽陨玉门关。
挽彭玉麟联
作者：李瀚章
朝代：清
体裁：联

得祖豫州之直，得刘并州之刚，每思击楫中流，慨旧雨凋零，江左功名成一恸；于曾文正则师，于左文襄则友，总是昔时同泽，望衡云黯澹，中兴人物并千秋。
挽曾国荃联
作者：李瀚章
朝代：清
体裁：联

弟兄勋业冠中兴，溯茅土分封，二十年江左哀思，昔痛山颓，今伤柱折；耆旧凋零感时局，记秣陵道故，三百日岭南远别，方悲小阮，又哭长城。
挽曾国藩联
作者：李瀚章
朝代：清
体裁：联

只手挽乾坤，至今日生荣死哀，公真无恨；勋名震中外，顾此后际艰肩钜，帝曰何人。
挽曾纪泽联
作者：李瀚章
朝代：清
体裁：联

师门相业，常在九州，惟公西使归槎，独恢张海外功名，从此通侯尊博望；京国朋交，又弱一个，自我南行持节，正萦绕日边魂梦，忍听哀些赋长沙。
挽郭嵩焘联
作者：李瀚章
朝代：清
体裁：联

论交垂四十年，沆瀣同舟尊节府；读书过三万卷，优游晚岁作经师。
西湖三潭印月联
作者：李瀚章
朝代：清
体裁：联

碧亚栏边，正酒熟香温，隔墙初透初三月；绿荷丛里，有珠帘画舫，携客来尝六一泉。
入华子冈
作者：李灏
朝代：清

崇冈逼天阙，迤逦入寒山。凉飙四面来，飘薄喷红泉。吾行仗轻策，裹粮拟昔贤。伐木追险道，耸身陟高阡。幽人何时来，彷佛生紫烟。侧闻华子期，长啸惊飞仙。玉棺琢千载，金箓太上传。远眺天柱峰，孤光隐目前。麻源望三谷，清泠何潺湲。响折谢公屐，高下声跫然。
挽张之洞联
作者：李炯
朝代：清
体裁：联

三朝元老、一代大儒，应知阁画凌烟，铸像永铭丞相业；祖忝同门、孙承庇宇，曾记堂登绿野，感怀犹及故人诗。
挽曾国荃联
作者：李炳
朝代：清
体裁：联

随文正应运而生，事业非常，中外惊传同一哭；与惠敏后先作古，老成凋谢，东南接踵更何人。
登岘山
作者：李炳
朝代：清
体裁：七言律诗

荆南岘首悲羊祜，苕上登临亦此山。风景未因吴楚异，兴怀同在乱离间。光浮碧浪群峰远，日暗黄云宿鸟还。剩有群公寻逸社，芒鞋藜杖一追攀。
醉后放歌
作者：李炳
朝代：清
体裁：古风

左把浮邱侠，右拍高阳徒。鹔鹴碧玉佩，脱付酒家垆。酒酣耳热双眼白，仰天长啸歌乌乌。有时射猎南山下，渴饮黄獐血辘轳。快意当前无不作，惟不能作啖名客。腻颜裙屐低两眉，把臂逢人论肝膈。覆雨翻云俄顷间，奔走百年更何益。古人白骨成青苔，李志曹蜍安在哉。且为买尽山中酒，浮名于我如尘埃。
挽曾国藩联
作者：李炳涛
朝代：清
体裁：联

砥柱仗元侯，边徼未安，窃闻泰岳将颓，绝笔不忘依北阙；箴规垂下吏，帡幪久戴，谁知彭城就谒，过门长此哭西州。
虎台怀古
作者：李焕章
朝代：清

西平郡西矗层台，台势嵯峨出尘埃。筑台伟人今何在，只今只有台崔嵬。忆者南凉图霸时，仗钺登台曾誓师。飞扬大纛接云汉，龟鼓声中画角吹。鲜卑畏威来献马，青海部落拜台下。兵卫森列顾盼雄，观者如山语呕哑。英雄事业石火电光，阿房铜崔同慨荒凉。走马西来访遗迹，感时抚事增惋惜。君不见虎台突兀风雨中，满目萧条蓬蒿碧。
挽张之洞联
作者：李焜瀛
朝代：清
体裁：联

司马温公病革不自觉，以身付医，梦语谆谆天下事；诸葛丞相临表而涕零，鞠躬尽瘁，忠谋謇謇大名垂。
挽张之洞联
作者：李焜瀛
朝代：清
体裁：联

杨震清白吏，汲黯社稷臣，帝曰廉正公忠，九原有知，固应无憾；张说大手笔，韩琦真宰相，古称政事文学，斯人不作，吾谁与归。
挽张之洞联
作者：李熙
朝代：清
体裁：联

居常稷下三千履；身后成都八百桑。
九日同李晴轩丛台登高
作者：李燧
朝代：清

磴道倚荒城，丛台旧有名。河山销霸气，木叶乱秋声。云净千峰瘦，天空一雁横。盍簪逢令节，好结岁寒盟。
宝应道中
作者：李燧
朝代：清

卅载江乡系梦思，风光回首旧游时。溪湾老树晒鱼网，屋角夕阳明酒旗。陈迹已迷鸿印爪，清流空照鬓如丝。行行渐觉维扬近，一带隋堤柳万枝。
平望遇雨
作者：李燧
朝代：清

匹练横空日气清，菰蒲叶战风萧萧。一声雷送太湖雨，七十二峰云拥潮。
挽彭玉麟联
作者：李燧
朝代：清
体裁：联

肃清数千里江波，勋同虎拜，绩迈龙骧，销兵革以昭日月之光，不愧统六师平邦国；景仰第一流人物，功障羊城，浪澄狮海，奏凯歌而振风云之气，忍闻骑箕尾壮山河。
留别李茶田昆季
作者：李爔
朝代：清

鸿南雁北意如何，一揖还家愧伏波。海上风烟君未定，天边悲愤我犹多。已无寸舌随张禄，空请长缨对尉陀。为属他时车笠下，莫将金印狎渔蓑。
过余忠宪公墓作
作者：李玉书
朝代：清
体裁：七言律诗

终留碧血染城隈，历尽孤臣志不回。忠孝一家成大节，风云百战仗雄才。名传青史瞻祠宇，祭献黄花酹酒杯。千载英灵怀故国，神旗夜雨带潮来。
哭宛君姑叶安人
作者：李玉照
朝代：清

三年空望剡溪船，惆怅儿家宕子缘。却似蓬山风引去，不教凡质近神仙。想像丰姿欲见难，春风容易妒花残。焚香手把遗编读，百遍长吁斗鸭栏。
哭宛君姑叶安人（二首）
作者：李玉照
朝代：清
体裁：七言绝句

三年空望剡溪船，惆怅儿家宕子缘。却似蓬山风引去，不教凡质近神仙。
哭宛君姑叶安人（二首）
作者：李玉照
朝代：清
体裁：七言绝句

想像丰姿欲见难，春风容易妒花残。焚香手把遗编读，百遍长吁斗鸭栏。
如梦令·夜坐
作者：李玉照
朝代：清
体裁：词

梦入愁乡初醒。犹有残灯相映。铁马寂无声，金鸭沉烟已烬。清冷。清冷。谁念绣衾孤另。
忆王孙
作者：李玉照
朝代：清
体裁：词

幽闺深闭日如年。临镜无心整翠钿。赢得愁肠两处牵。思淹淹。裙带闲拈花柳边。
渔歌子
作者：李玉照
朝代：清
体裁：词

秋思萦怀懒赋诗。黄昏深院月来迟。人静处，漏残时。一片幽情祗自知。
醉公子·忆梦中美人
作者：李玉照
朝代：清
体裁：词

无意拈花片。有恨抛针线。细想梦中人。芳姿记未真。默坐还相忆。珠泪和香滴。月色到窗纱。寻思暗抵牙。
花县学署联
作者：李玉茗
朝代：清
体裁：联

案上存三五卷书，虽学难博；年中食四十两俸，不养而廉。
纪游
作者：李玖
朝代：清

萍踪游览此追陪，故国他乡孰胜哉。趵突泉从平地起，濯缨水自半山来。奇松触石穿松窟，鸟道登峰拜佛台。曾忆髫龄瞻泰岱，依稀隔海共崔嵬。
得胜门
作者：李琬
朝代：清
体裁：古风

峨峨得胜门，藩篱卫宫阙。峨峨王莆田，生死相决绝。臣身有如得胜门，藩篱已毁名不存。臣心有如得胜门，藩篱已毁门常存。
来护君
作者：李琬
朝代：清
体裁：古风

来护君，君已死，护君不得臣之耻。北山有鸟南山罗，鸟飞罗破当如何。
煤山树
作者：李琬
朝代：清
体裁：古风

明兴宦者时揽权，口衔天宪殊未然。其间忠正不多得，子鹅片肉非常食。巀嶪煤山树千枝，君缢南枝臣缢北。兜鍪短袖入宫里，乱臣贼子皆朱履。九龙床坐舆台躯，皇极殿上曾区区。天兵一起还西走，金珠壑葬烟花薮。一年两度兴亡悲，回头宁见煤山碑。
虞美人·春绣
作者：李瑗
朝代：清

妆成窗下寻花样。欲绣还思想。花枝朵朵不禁秋，只恐红颜易老、去难留。描来飞鸟知多少。只羡鸳鸯好。非关文彩故怜伊，惟爱双双交颈、不分离。
古意
作者：李瑞徵
朝代：清

桃李好颜色，不如松柏心。况结平生欢，谱之兰与金。弃绝果何意，含情自沈吟。愿借明月光，展君绿绮琴。抱月弹流水，哀怨激商音。焉得秦楼镜，涣然开素襟。
秋夜读书
作者：李瑞徵
朝代：清
体裁：古风

古人竟何之，见此秦时月。落照青简端，冠履若飘忽。澹对不相闻，秋风天籁发。欹枕研至精，凛冽砭吾骨。鬼神能害名，漏泄受天伐。蒲柳畏先零，燕石守金阙。何用此营营，华簪宠短发。
秋夜读书
作者：李瑞徵
朝代：清

古人竟何之？见此秦时月。落照青简端，冠履若飘忽。澹对不相闻，秋风天籁发。欹枕研至精，凛冽砭吾骨。鬼神能害名，漏泄受天伐。蒲柳畏先零，燕石守金阙。何用此营营，华簪宠短发。
辛酉冬泽州署中柬王仲昭
作者：李瑞徵
朝代：清

伊昔家大阮，买楫浙江潮。南中多伟人，齿馨惟仲昭。曾探帐中秘，开卷走风涛。缅怀二十载，车弓同见招。而我拙巷遇，一笑各分镳。只今向潞泽，行橐挂酒瓢。闻君莲花幕，抗情在云霄。投刺而按剑，寒镫坐寂寥。慷慨赋归与，马鸣风萧萧。
别孙无燂
作者：李瑨
朝代：清

甓社棠阴晚未残，相逢谁复问南冠。令君座上香三接，公子门前铗几弹。久客未闻生马角，累人何止愧猪肝。拟将千尺珠湖水，深比桃花一样看。
榕城杂咏
作者：李瑨
朝代：清

民力东南久驿骚，尚闻飞舰欲凌涛。将军自许标铜柱，长吏谁曾过石壕。萏草夜呼朝市闭，海田春隔缭垣高。何当借箸筹方略，原罢乘风破浪艘。
闻笛
作者：李瑨
朝代：清

晚霁江城夜气清，寂寥孤月对愁明。谁携羌塞三更笛，吹作吴山十月声。岂有梅花开更落，自惊杨柳折还生。天边旧业归何日，为尔今宵梦不成。
江南春
作者：李瑸
朝代：清

风习习，水漪漪。燕来春意足，蝶舞落花迟。碧天斜日横云断，自在娇莺深树啼。
赠朝鲜进士金山泉
作者：李璋煜
朝代：清

高斋响檐溜，庭树生春风。繄予二三子，苔异岑则同。君乘果下马，入门气冲融。汉仪制仍古，秦语译难通。挥毫传四座，奋迅如旋蓬。壮年文采绚，簪裾世业崇。乃兄玉堂选，持被勤在公。晤言幸良觌，藻咏凌秋空。感兹发遐想，神游东海东。我闻都平壤，郭外山嶙峋。上有胥余墓，礼义牖斯民。八条虽半佚，人悫俗则淳。谁与绵道续，圃隐超等伦。微言尊洛闽，后进排王陈。臣节炳河岳，圣庑陪明禋。惜哉历星纪，著录多沈沦。渊源一回溯，君独追音尘。日本衒秘笈，绮丽不足珍。研精《洪范》理，力将《大雅》振。所期更努力，朴学传其人。沃沮高句骊，旧隶朝鲜地。南闾并右渠，四部汉所置。曩读班范书，略能观大义。览兹箕田图，画井食其利。七县设岭东，三州分牧使。为问王险都，今昔应殊异。甑山浿水间，指画穷奇閟。东译史尚存，海舶遥相寄。
赠朝鲜进士金山泉·其一
作者：李璋煜
朝代：清

高斋响檐溜，庭树生春风。繄予二三子，苔异岑则同。君乘果下马，入门气冲融。汉仪制仍古，秦语译难通。挥毫传四座，奋迅如旋蓬。壮年文采绚，簪裾世业崇。乃兄玉堂选，持被勤在公。晤言幸良觌，藻咏凌秋空。感兹发遐想，神游东海东。
赠朝鲜进士金山泉·其三
作者：李璋煜
朝代：清

沃沮高句骊，旧隶朝鲜地。南闾并右渠，四部汉所置。曩读班范书，略能观大义。览兹箕田图，画井食其利。七县设岭东，三州分牧使。为问王险都，今昔应殊异。甑山浿水间，指画穷奇閟。东译史尚存，海舶遥相寄。
赠朝鲜进士金山泉·其二
作者：李璋煜
朝代：清

我闻都平壤，郭外山嶙峋。上有胥余墓，礼义牖斯民。八条虽半佚，人悫俗则淳。谁与绵道续，圃隐超等伦。微言尊洛闽，后进排王陈。臣节炳河岳，圣庑陪明禋。惜哉历星纪，著录多沈沦。渊源一回溯，君独追音尘。日本衒秘笈，绮丽不足珍。研精《洪范》理，力将《大雅》振。所期更努力，朴学传其人。
都门冬日送宫生爽斋归里·其一
作者：李璋煜
朝代：清

不作三年聚，宁知一别难。相依怜拙宦，濒去劝加餐。秘笈谁同校，征衣念汝寒。地逢旧雨，传话报平安。
都门冬日送宫生爽斋归里·其一
作者：李璋煜
朝代：清
体裁：五言律诗

不作三年聚，宁知一别难。相依怜拙宦，濒去劝加餐。秘笈谁同校，征衣念汝寒。归时逢旧雨，传话报平安。
都门冬日送宫生爽斋归里·其二
作者：李璋煜
朝代：清

高堂欣撰杖，稚子解牵裾。为拓山中碣，还排架上书。谁能禁小别，转使羡家居。记取春冰绊，临风正跂余。
处子吟
作者：李生光
朝代：清
体裁：古风

东邻有处子，夙明烈女篇。字人尚未嫁，而乃失所天。痛兹生命薄，守贞期自全。毁容绝膏沐，矢志壹且坚。爱人贵以德，姑姊莫相怜。侃辞谢媒妁，何用口諓諓。
送友人还蜀
作者：李甡
朝代：清

握手怜今夕，崎岖指故都。青山开倦眼，疲马恋平芜。石栈盘云细，啼猿向客孤。衰亲应计日，岂为慕菰芦。
南歌子·见《灵芬馆诗话》
作者：李畹
朝代：清

细点瓜齑谱，闲栽萱草花。三年为妇惯贫家。且喜芦帘纸阁、手同叉。兽火温箫局，蛾灯罢纺车。戏他小女绾双鸦。懒放鸳针今夜、较寒些。
春暮晚眺
作者：李百盈
朝代：清

天低平楚夕阳明，少女风微扑面生。满径黄花迷蝶影，一塘新水壮蛙声。投巢鸦乱犹盘阵，驱犊人来已罢耕。归路微茫浑不辨，林梢一抹暮烟平。
乱后返里
作者：李皋
朝代：清

不惜奔波苦，招邀返里门。颓垣留火色，委骨认刀痕。大漠风声恶，荒原日气昏。邻翁相对语，凄恻不堪论。
挽左宗棠联
作者：李盈源
朝代：清
体裁：联

厥初隐衡岳洞庭之间，肆考舆图，精求阵法，上下四千年史事，抗怀王佐，汉武侯遥契深心，当世玩承平，风雨一庐，儒生忧国；嗣后定大地中兴之局，创轮沧海，辟郡昆仑，纵横两万里戎机，历数兵家，戚继光尚非敌手，者番清外侮，金瓯永奠，宰相归天。
挽先兄维曼大司农
作者：李盘
朝代：清

不向青山正首丘，愿倾热血溅刀头。出师表上风雷动，转饷筹空日月愁。蝴蝶三更思汉鼎，子规万里怨吴钩。英魂到海流无尽，张陆应同把臂游。
挽左宗棠联
作者：李盛瑶
朝代：清
体裁：联

仗节秉孤忠，上国有人，威望早寒强虏胆；和戎排众议，外夷纳款，羁縻终系老臣心。
史梦兰继室田太夫人九十大寿
作者：李直绳
朝代：清
体裁：联

喜至庆来，宜家寿母；伯歌季舞，受福多孙。
初度同陆中黄登城话怀
作者：李确
朝代：清
体裁：五言律诗

浮生值秋杪，摇落更无端。著露花多瘦，吟风叶未安。谋身尔我拙，行路古今难。海色城头上，从君一倚栏。
季冬初三日大雪
作者：李确
朝代：清
体裁：古风

见月喜其清，见雪喜其洁。况抱岁寒意，讵肯因人热。欲买旗亭酒，远追高士辙。留此待月明，登山看奇绝。
山城晚望
作者：李确
朝代：清
体裁：古风

南山带城曲如抱，清溪绕郭明于缟。溪边红树岭头云，秋去无人共幽讨。登城倚阑发浩歌，俯仰岁月悲蹉跎。天地岂是有情者，人何对此伤情多。无情物态年年好，有情之人空复老。不信问之往来潮，沧桑岁度蓬莱岛。
江右魏冰叔枉访赋俚言十六韵赠谢
作者：李确
朝代：清
体裁：古风

卧病掩衡门，最苦来客打。云老吾故人，其来有以也。云有高士驾，枉道访吾社。肃客疏礼文，入座钦风雅。怜予久失聪，烦君为抒写。遁迹栖名山，访友到荒野。高怀空古人，奇文妙天下。何幸衰朽翁，乃得亲贤者。蓬蒿生辉光，愚拙荷陶冶。贫居鲜供给，愧不具杯斝。时作遵海游，胸抱真潇洒。观涛带夕春，候旭浴初赭。海若与山灵，不恨知者寡。新知乐莫乐，分手念风马。不敢请后期，固所愿非假。因歌《黄雀行》，不觉泪盈把。
湖月吟怀友而作
作者：李确
朝代：清
体裁：古风

昔年湖上月，曾照故人心。月自有圆缺，心岂分古今。今年湖上月，独照故心人。人自分近远，月岂有疏亲。故人心不改，明月如相待。故心人不来，明月空徘徊。我愿同心人，夜夜共明月。我愿看月人，心期永白发。
癸酉元日
作者：李确
朝代：清
体裁：七言律诗

家人问我夜何其，我亦欣然笑答之。富贵肯来庄子梦，江山偏助少陵诗。临门有客堪茶话，命仆寻花佐酒卮。风物更兼云物好，不妨行乐及清时。
确遭家难卧病空山辱沈献翁诸君笃将伯之谊俾返故园小诗奉谢
作者：李确
朝代：清
体裁：七言律诗

无端风雨旧巢倾，卧病空山感客情。北望我方怀有道，南飞君尚念余生。穷途下泣逢羊舌，分宅高风见郈城。何德厚邀知己盼，卑栖重许返柴荆。
苦雨即事
作者：李确
朝代：清
体裁：五言律诗

暑雨下民怨，惟予为甚之。如何小斗室，竟作一方池。沉灶古所叹，枕流今始知。桔槔非我事，抱瓮敢辞疲。
赋伤郑婴垣冻
作者：李确
朝代：清

贫居傲性不干人，楚楚衣冠迥绝尘。昨夜雪中骑蝶去，白云堆里一遗民。
门联
作者：李碧舲
朝代：清
体裁：联

修我墙屋；反其耄倪。
是日绮石老人养疴不至倚枕绘王瓜芦菔以志昔日春明游宴之乐为题其后
作者：李祖年
朝代：清
体裁：古风

闻君病起却臐■，苦忆园蔬齿颊香。解热不须凭绛雪，拥衾自写养生方。冬畦预养佐春盘，应共唐花一例看。自幸此身非热客，转嫌斯味太清寒。
是日绮石老人养疴不至倚枕绘王瓜芦菔以志昔日春明游宴之乐为题其后
作者：李祖年
朝代：清

闻君病起却臐𬛋，苦忆园蔬齿颊香。解热不须凭绛雪，拥衾自写养生方。冬畦预养佐春盘，应共唐花一例看。自幸此身非热客，转嫌斯味太清寒。
甲子正月十九日韦斋用松岑险韵诗见贻步韵作答
作者：李祖年
朝代：清

我似桃源人，久已忘秦汉。曝檐咬菜根，深禁作烦蒜。感时时一吟，不忌乌台案。鸣鹤久在林，弃薪难供爨。偶作朋樽招，新旧雨各半。狂来恣涂抹，狼籍似画墁。坐中多豪英，诗城作桢干。斗韵费与金，搏狮气尤悍。干将与莫邪，不知几辟灌。勇夫或再厉，怯者颜已汗。丑效西施颦，精愧稽康锻。敢诩步后尘，聊供君一撺。
韦斋得灵璧奇石于沈氏耦园置梦墨亭忡道人赋诗张之余亦继作
作者：李祖年
朝代：清

剔藓扪萝访旧殷，壶中新驻一房云。玲珑艮岳真形在，戛击鸣球绕指闻。徙宅嫏嬛依福地，熨阑花药度微熏。仇池合是诗人物，佻巧鸣鸠浪策勋。
赠刘长城联
作者：李祖惠
朝代：清
体裁：联

观天地生物气象；听士民戴上讴歌。
杨妃醉酒
作者：李祖训
朝代：清

沈香亭北赐华筵，饮倒霓裳队里仙。到为禄儿心更醉，宫鹦何故唤朝天。
潜园探梅font·size=-1>
作者：李祖训
朝代：清
体裁：七言绝句

辜负春风暮复朝，主人有福未能消。弄香榭外溶溶月，枉费寻诗载酒瓢。
挽郭嵩焘联
作者：李祥瀛
朝代：清
体裁：联

遍声华于四海九州，楚泽有光辉，遽陨台星天黯淡；抱夏乐则寸衷万物，蓬壶归大老，顿教寒畯日悲酸。
兰阳春潮
作者：李祺生
朝代：清

劲厌钱王弩，雄吞伍相潮。千军声走峡，万里势连镳。带雨孤帆急，飞花两岸遥。望渠东到海，百谷共趋朝。
沙喃秋水
作者：李祺生
朝代：清

沙喃叭哩溯滩头，万壑千岩泻素秋。山捲云烟开北向，水分清浊合东流。金沙泉溢寒光沸，玉岫源倾练彩浮。闻道瞿唐常倒峡，此间原自有龙湫。
玉山积雪
作者：李祺生
朝代：清

元圃层城记未真，玉峰缥渺见精神。天遥岭海偏凝雪，地近蓬山讶砌银。六出花飘云气碾，全台源衍瑞光沦。何年分得昆岗脉，来障东南半壁新。
石洞嘘风
作者：李祺生
朝代：清

玲珑石窍郁层岚，披拂烟云橐籥探。不用投胶酬巽二，自将挥扇转轮三。长天风色微茫合，近海潮声澒洞涵。料得吹嘘真力满，扶摇可藉汝图南。
龟山朝日
作者：李祺生
朝代：清

灵峰孤耸海东尊，高挹朝阳势欲吞。吸退晓岚开蜃市，吹残宿雨霁龙门。几番膏泽颐间出，万水朝宗肘下奔。谁向斑斓占吉兆，波光犹映墨留痕。
古琴
作者：李福
朝代：清

大雅沦亡后，摩挲百衲琴。曾充君子御，能写古人心。元酒岂无味，鸣筝空好音。《广陵》嗟寡和，为汝发清吟。
白燕
作者：李福
朝代：清

望断天边玉女扉，冰魂斜度认依稀。空留素影参差舞，不傍朱门上下飞。社酒春寒晴剪雪，梨花香散雨沾衣。纷纷京洛缁尘梦，让尔沧江独自归。
天王府寝殿联
作者：李秀成
朝代：清
体裁：联

马上得之，马上治之，造亿万年太平有道于弓刀锋镝之间，斯诚健者；东面而征，南面而征，救廿一省无罪顺民于水火倒悬之会，是曰仁人。
追悼阵亡将士联
作者：李秀成
朝代：清
体裁：联

魂兮归来，三藐三菩提，梵曲依然破阵乐；悲哉秋也，一花一世界，国殇招以巫阳词。
南楼
作者：李秉礼
朝代：清

南楼雨初歇，风溜响潺潺。一水到门静，两山终日閒。云连村树暝，鸟带夕阳还。顿觉烦襟涤，萧然濠濮间。
同子乔栖霞寺待月作
作者：李秉礼
朝代：清

钟鱼寂无响，凉秋在高树。濛濛烟未收，稍稍月初吐。林峦互明晦，阶除已流素。既惬平生欢，复兹清景遇。幽赏殊未已，芒履沾微露。谁为后来者，还当识此趣。
夏夜池上纳凉
作者：李秉礼
朝代：清

披襟坐池上，日夕澹忘归。明月忽在水，荷香生我衣。夜凉群动息，风定远钟微。因念尘中客，翛然似此稀。
夜雨
作者：李秉礼
朝代：清

凉风吹落叶，秋气正萧森。一夜孤篷雨，怀人湘水深。遥天征雁断，野寺晓钟沈。料得重云外，苍苍入桂林。
季寿无咎复园连日游桂林诸胜复园作图季寿无咎各系以诗装成卷轴示余为作是诗
作者：李秉礼
朝代：清

老眼揩摩眩青碧，湿翠浮岚生几席。闭门却扫已逾旬，忽对此图神奕奕。诸君夙有烟霞癖，策杖欲穷猿鸟迹。蹑云穿洞不知险，岭外奇峰恣探历。归来逸兴犹遄飞，千岩万壑填胸臆。槎牙奇诡郁不得，吐得云烟挂斋壁。我今读画兼读诗，疑有山灵暗中觌。卧游便可学宗生，不须更著谢公屐。
早发襄阳
作者：李秉礼
朝代：清

云树渺无际，江流日夜长。猿声初到枕，客梦未离乡。古戍吹残角，孤城接大荒。鹿门何处是，回首但茫茫。
晓行
作者：李秉礼
朝代：清

鸡鸣呼仆起，征铎驿门前。宿露方沾草，数星犹在天。渐分山下路，时听寺旁泉。却羡经过处，村村掩户眠。
月夜池上
作者：李秉礼
朝代：清

商飙入梧桐，凉月侵虚幌。西斋掩书坐，落叶时一响。揽衣出前楹，信步成独往。圆水涵空净，孤烟逗丛莽。梵钟何处来，悠然淡尘想。
榕树楼晚眺
作者：李秉礼
朝代：清

高阁登临快晚晴，好风吹送葛衣轻。云中古寺疏钟动，树里斜阳远岫明。被岸软沙眠乳犊，蘸波垂柳啭流莺。归途缓踏溪桥月，何处渔舟短笛横。
游铁佛寺华景洞
作者：李秉礼
朝代：清

雨霁山色佳，延眺孤兴发。招提倚云根，境寂悟禅悦。不逢岩居僧，惟见铁铸佛。空翠扑衣衿，灵异秘石窟。乳窦极深黝，仄径盘曲折。苔滑不留趾，蹙蹜屡防蹶。一线漏天光，峭壁忽中裂。竦身出峰脊，下视何斗绝。恍疑魂梦醒，顿觉心目豁。摩挲苍石棱，中有唐宋碣。曾经几劫火，古字半磨灭。暝色苍然来，去鸟望中没。伫立更夷犹，长歌怀往哲。
湘江晓发
作者：李秉礼
朝代：清

轧轧鸣柔橹，行行感暮秋。晓鸡催短梦，残月在孤舟。炎岳云中出，碧湖天外流。一声南去雁，惆怅故园愁。
玩珠洞燕集送别子乔之镇安
作者：李秉礼
朝代：清

下瞰无底潭，上压千寻壁。石柱忽倒垂，一洞破青碧。山空人语响，径古苔痕积。既瞻米老像，还求范公迹。旷怀耿至今，风流缅似昔。浊醪共斟酌，杂坐云根石。回瞻隔浦帆，隐隐没沙碛。水风时吹衣，斜阳澹将夕。偶涉已浩浩，欲去仍恻恻。良会不可常，况值远行客。
白龙洞
作者：李秉礼
朝代：清

白龙已飞去，千载洞长阴。题壁人何在，岩花开至今。我来访前迹，祇觉气萧森。泉响不知处，泠泠清到心。
过吴木虚寓斋
作者：李秉礼
朝代：清

怜君栖息处，地僻少人寻。野水带茅屋，远风生竹林。鸟声临涧响，花气隔帘深。好是关情甚，无时却废吟。
送人还乡
作者：李秉礼
朝代：清

送客归南浦，关山满别愁。愁心似春水，处处逐君舟。
重游叠彩山风洞坐秀野亭眺望
作者：李秉礼
朝代：清

好山如好友，怅焉风雨隔。朝来喜新晴，还复理轻策。苍翠森到眼，一笑获良觌。攀萝蹑危磴，扪壁搜古迹。有洞忽中穿，巨灵何代擘。凛然毛发竦，天风吹不息。虚亭纳万象，旷览浩无极。日堕林莽间，村墟明历历。閒云已归岫，倦鸟亦敛翼。延伫未能去，孤吟坐成夕。
雪霁登楼
作者：李秉礼
朝代：清

兹晨雪初霁，虚室有余閒。登楼一以眺，万象皆澄鲜。白日照荒野，豁然开远山。历历辨林麓，稍稍鸣幽泉。斟酌情弥殷，俯仰神屡迁。惊风自北来，孤鸟没寒烟。归云将暝色，消散惟空天。长歌伫明月，人境两萧然。
仙李园茆亭联
作者：李秉绶
朝代：清
体裁：联

乍来顿远尘嚣，静听水声真活泼；久坐莫嫌荒僻，饱看山色自清凉。
台北八胜景
作者：李秉钧
朝代：清

一声长笛海门秋，云树苍茫耸戍楼。凭吊高歌缘底事，废兴祇合问江流。
松影映水
作者：李秉钧
朝代：清

长松不畏雪霜侵，影落寒潭百尺深。风雨一江惊鹤梦，波涛万派壮龙吟。大夫夙具回澜志，此老应无逐浪心。安得栋梁成伟器，等閒莫任斧斤寻。
参列东京孔圣纪念祭
作者：李种玉
朝代：清

仓仓奉命赴京师，追远趋陪释奠仪。最幸斯文今有主，维持圣学待昌期。
题大观阁
作者：李种玉
朝代：清

高阁巍峨耸碧霄，云山四面尽来朝。如斯福地真难得，好个洞天岂易描。文阵雄师呼笔战，词坛健将以旌招。眼前八景争题壁，愧我雕龙学未饶。
挽曾国荃联
作者：李积琳
朝代：清
体裁：联

天不慭遗，与惠敏同岁游仙，四海连声悲柱石；帝善任使，后文正廿年坐镇，千秋盛烈在金陵。
挽郭嵩焘联
作者：李积琳
朝代：清
体裁：联

综汉宋为一家言，船山而后有作者；合曾胡成三贤传，汾阳异处独高龄。
丙申南归渡洞庭作
作者：李稷勋
朝代：清

天际婵媛帝子灵，君山云白竹烟青。五更凉雨沉秋雁，一叶西风下洞庭。涕泪尊前孤剑泣，悲歌水上大鱼听。年来苦作伤心梦，愁向湘川夜夜醒。
九日登高放歌
作者：李稷勋
朝代：清

男儿不仕儒冠贱，长啸拂衣去乡县。驱马黄尘九陌深，青琐朱门人不见。悲歌入市寻狗屠，五年落魄雄心孤。有时痛哭枥下马，梦醒秋风城上乌。金台落日横榛莽，邯郸才人嫁厮养。感时怀古心悠哉，浇酒青天海月上。幽州九月沙冥冥，晓雁拂河霜堕星。空波澹沱苇花白，海雨吹凉秋树青。山川满目风景故，饮酒登高能作赋。未央华阙起中天，铜人冷泣金盘露。白云片片轩辕邱，红霞拂拂沧海流。牛羊草落雁门塞，阊阖风寒鳷鹊楼。去年苦雨过重九，今日霜晴见林阜。关河尘影夕照深，成山如发居庸斗。黄花紫萸寻旧闻，天空木落烟纷纷。狂吟侧帽大师塔，伤心酹酒望诸坟。廿载东南断兵火，津海通潮走夷舸。火船电线纵横驰，大地抟抟论圆椭。一朝波动鼋鼍穴，蓬莱清浅雨吹血。早知大错铸难成，江淮空赋八州铁。台海茫茫生远烟，鱼龙白日吹腥涎。髑髅五百田横岛，子女三千徐福船。丈夫盛年苦不健，荷戈杀贼成虚愿。钟鼎旗常自有人，怀抱连城不敢献。龙骧云起化侯王，得时吐意誇身强。对酒不歌两耳热，拔剑四顾心旁皇。人世遭逢抵一掷，燕昭乐毅今陈迹。眼中竖子擅功名，安能郁郁长草泽。登山临水忽怀归，极目天涯泪满衣。辽阳近日多兵甲，黄沙千里秋云飞。
冬日都下杂兴诗十六首（选五）
作者：李稷勋
朝代：清

城阙旧神州，崔嵬迥隔愁。高甍丽朱瓦，大道俯青楼。白马五陵侠，黄金四姓侯。由来歌舞地，慷慨足烦忧。牢落悲生事，登临愧赋才。孤烟明断苇，寒日过空槐。木落人归早，风多雁叫哀。独怜迟暮感，幽草与裴徊。驱马金台下，惊风荡古愁。燕昭今已矣，易水日悠悠。霸业关山影，边心草木秋。危冠竦长剑，岁暮此淹留。寂寂会同馆，绵绵公使庐。乘潮秋泛海，借地日论租。夏五职方缺，朝三法令殊。分明宽大意，非是偪神都。瑶瑟泛清怨，金貂老侍臣。晨星看历落，歧路况荆榛。已是铄金毁，终然片石珍。谁言好京洛，莽莽尽缁尘。
冬日都下杂兴诗十六首（选五）·其一
作者：李稷勋
朝代：清

城阙旧神州，崔嵬迥隔愁。高甍丽朱瓦，大道俯青楼。白马五陵侠，黄金四姓侯。由来歌舞地，慷慨足烦忧。
冬日都下杂兴诗十六首（选五）·其三
作者：李稷勋
朝代：清

驱马金台下，惊风荡古愁。燕昭今已矣，易水日悠悠。霸业关山影，边心草木秋。危冠竦长剑，岁暮此淹留。
冬日都下杂兴诗十六首（选五）·其二
作者：李稷勋
朝代：清

牢落悲生事，登临愧赋才。孤烟明断苇，寒日过空槐。木落人归早，风多雁叫哀。独怜迟暮感，幽草与裴徊。
冬日都下杂兴诗十六首（选五）·其五
作者：李稷勋
朝代：清

瑶瑟泛清怨，金貂老侍臣。晨星看历落，歧路况荆榛。已是铄金毁，终然片石珍。谁言好京洛，莽莽尽缁尘。
冬日都下杂兴诗十六首（选五）·其四
作者：李稷勋
朝代：清

寂寂会同馆，绵绵公使庐。乘潮秋泛海，借地日论租。夏五职方缺，朝三法令殊。分明宽大意，非是偪神都。
和梁节庵前辈再次闲山诗韵
作者：李稷勋
朝代：清

蟋蟀风凄客半闲，当门恶草几曾删。龙蛇抱卵今盈泽，虎豹蒙皮尚守关。海水宁因精卫减，虞渊空见鲁阳还。愿将铸错六州铁，尽化金钱借买山。
咏剑赠何靖
作者：李稷勋
朝代：清

夜迥星辰泣，悲凉斫地歌。头颅仇血在，世路苦心多。雨散千场博，云飞四海波。时艰思用汝，相看日摩挲。
夷陵岁晏行寄赠陈学士韬庵前辈并柬损庵左丞
作者：李稷勋
朝代：清

去年珂马喧京洛，春风凄咽东华钥。今年闲对夷陵花，岁晏天寒意萧索。夷陵城郭连江湄，欧九当年此咏诗。青苔遍踏下牢渡，元白苏黄各一时。我来苦被浮名误，山川文藻今非故。转石时牵瀼口船，堑山尽斫峡州树。木叶冥冥天雨霜，江湖魏阙心旁皇。夜阑鸡唤残星曙，误作觚棱斜月光。世事转烛愁翻海，重来应见市朝改。绍圣新猷不敢知，贞元朝士几人在。北风吹雪轩辕台，九陌跅弛多异才。一年不饮横街酒，梦落江南事事哀。新亭嘉会感畴昔，泪污衫袖痕犹碧。墙角馀花未忍看，天涯芳草无人惜。倒掷酒盏三叹歌，夷陵北望青山多。春明细雨年时路，九城佳气今如何。
奉怀江大兄叔衡阳二首（选一）
作者：李稷勋
朝代：清

易尽别时泪，难堪去后伤。西风武陵郭，木叶洞庭霜。晓梦明河耿，离忧湘水凉。莫搴兰蕙草，岁岁只孤芳。
宜昌岁暮杂感五首（选一）
作者：李稷勋
朝代：清

杀气沉荆渚，军声动岳阳。虎争一阱食，乌啄万家疮。凄厉家家月，狞寒叶叶霜。夔门故乡水，波恶畏瞿唐。
山居四首（选二）·其一
作者：李稷勋
朝代：清

山居四五椽，羃䍥翳幽石。夜半寒潭明，水底众星白。
山居四首（选二）·其二
作者：李稷勋
朝代：清

凉月挂疏竹，微风落露粉。薜荔青濛濛，一犬吠萤影。
岁晏行赠宋检讨育仁
作者：李稷勋
朝代：清

玄郊十月摧芳草，黄埃千里行人槁。沙雁寒惊堠火明，银虬冷报天门晓。天门九闉罗九衢，朱楼连闼黄金铺。明烛高筵玉酥酪，洞房暖火红氍毹。层冰峨峨白日短，城南宋子今嵇阮。锦裘珂马喧朝贵，独抱兰花惜岁晚。晚岁空山霜雪零，素衣初点六街尘。秋雨荔墙旧书侣，烟花粉署新词臣。吴县尚书今卓荦，日下高名满台阁。孔融曾闻表异才，孙宏今见崇古学。君怀明珠许高价，赋成大礼万人诧。金门未肯损愁心，落木亭皋骋孤驾。我昔横经石室游，秋花漂落稀朋俦。蛾眉窈窕问琴阁，龙威恍惚湘绮楼。潇湘三载青波隔，惆怅翻寻上京陌。卧拥红云踏海烟，来看郁郁兴王宅。二月春寒花片片，尹珍宅里初相见。青琐重扃催试题，金盘丰俎申芳荐。人生得失难具论，毛翮摧铩心徒存。尘沙满地愁开眼，朝衫新贵长安门。青槐洒洒铜街雨，坐消白日愁羁旅。单衣皂帽西风寒，对人不敢伤心语。闲来坐我红锦茵，十年同舍论交新。洲上兰蘅忆湘水，壁间丝竹梦江津。江海风高雁声涩，轩辕台上夜吹雪。银钥千门动晓寒，荡子无家空自泣。涕泣悲歌何意气，幽并结客多轻利。弹剑朝为马客吟，脱裘夜醉胡姬市。朝朝夜夜感尘劳，华年轻掷心郁陶。为君凄凉尽此曲，明星皙皙东方高。
己酉元日感赋
作者：李稷勋
朝代：清

去年今日早朝班，天际旌旒万国欢。长乐鼓钟沈豹尾，鼎湖弓剑渺龙髯。星明玉仗残镫灺，露浥灵旗故殿寒。独有瀛台新草色，东风犹得几回看。
悼孝觉诗一首
作者：李稷勋
朝代：清

坠叶悲凛秋，白日凄以慄。悄焉山阿人，眷怀江海客。五载感暌离，孤悰悲畴昔。之子閟瑰采，意迥貌沉嘿。文字昵交亲，衿契刓肝膈。相见或无言，有言必深切。乱离几经时，音容久疏隔。颇闻志康济，揽辔追前烈。拥节枌榆里，抢攘虎狼穴。孰谓兰茝姿，能奋飞钳舌。南越不受吏，百城气詟慑。君怀独耿介，正谊秉贞白。卓哉镇使贤，帷幄许参接。谔谔一士谋，咄咄千夫蹑。露章距藩帅，一方消反侧。嘉谟契中枢，间关还京国。从容借前箸，仓卒定牧伯。人谋匪不臧，天难殊未歇。风雨逞盲怪，岭海日沉黑。邝露无完琴，虞翻靡安宅。出窞傥北游，嘉会期晨夕。初闻滞黄浦，淫疠见浸贼。继闻遽陨谢，奄忽从鬼蜮。嗒然震余心，龂噤寒战臆。大雅方沦汨，吾党几遗孑。虽云一介弱，独为千秋恤。迩年接謦响，往往凭缣墨。缣墨今且亡，永叹芳菲歇。逝者长悠悠，生者徒恻恻。巫阳傥可下，但有招魂帛。道远更心摧，无由慰家室。
持螯赏菊（三首）
作者：李稷勋
朝代：清

紫蟹初肥菊正开，西风花下独徘回。平生自恨无奇骨，梦里横行亦霸才。津海兵荒蟹价高，沧桑如幻感尘劳。秋风尽日情怀恶，坐对寒花读楚骚。郭索当筵酒不停，霜橙搓手露姜馨。可怜偏地鱼龙水，海上风来处处腥。
持螯赏菊（三首）·其一
作者：李稷勋
朝代：清

紫蟹初肥菊正开，西风花下独徘回。平生自恨无奇骨，梦里横行亦霸才。
持螯赏菊（三首）·其三
作者：李稷勋
朝代：清

郭索当筵酒不停，霜橙搓手露姜馨。可怜偏地鱼龙水，海上风来处处腥。
持螯赏菊（三首）·其二
作者：李稷勋
朝代：清

津海兵荒蟹价高，沧桑如幻感尘劳。秋风尽日情怀恶，坐对寒花读楚骚。
挽张之洞联
作者：李稷勋
朝代：清
体裁：联

忆孺子被知之始，荏苒卌年，释褐践清华，正值富韩勋望，震耀寰区，相见怃然，谓昔严畔探书，流光幻梦；适小人有母之丧，悽怆百日，题缣牢慰问，方挈欧范高踪，殷勤期许，更堪恸者，是公病中扶枕，绝笔挽词。
挽张百熙联
作者：李稷勋
朝代：清
体裁：联

得君似陆忠宣，得友似范文正，得人似诸葛武侯，考之传记，播为诗歌，剪纸为招魂，神泣痛谱湘灵瑟；有声于御史台，有劳于条例司，有志于立宪政府，已矣生平，凄其风雨，铸金空写恨，帝鉴长留太岳图。
挽张百熙联
作者：李稷勋
朝代：清
体裁：联

犄六七虎狼之牙，未陨壮心，独开学界千年幕；掬八百孤寒之泪，尽成热血，为染平原五色丝。
挽张百熙联
作者：李稷勋
朝代：清
体裁：联

著门礼二十年，依稀斗室寒灯，五夜涕零悲社稷；载铭旌八千里，惆怅故山初服，九天魂下泣烟波。
晚泊青草湖三首（选二）
作者：李稷勋
朝代：清

杨柳参差绿未齐，寒烟乱草上空堤。黄陵庙下多丛竹，一夜哀猿不住啼。芦笋初生蕙叶滋，夕阳芳树屈原祠。白云不尽伤心色，洲渚青青二月时。
晚泊青草湖三首（选二）·其一
作者：李稷勋
朝代：清

杨柳参差绿未齐，寒烟乱草上空堤。黄陵庙下多丛竹，一夜哀猿不住啼。
晚泊青草湖三首（选二）·其二
作者：李稷勋
朝代：清

芦笋初生蕙叶滋，夕阳芳树屈原祠。白云不尽伤心色，洲渚青青二月时。
次韵韩主事力畬朴存同年感旧之作
作者：李稷勋
朝代：清

为绣平原正买丝，坐浇垒块酒盈卮。年时春梦迷离过，世事波澜起灭随。屈子忧来惟索偶，兰陵老去更无师。虎坊桥畔多秋草，岁岁招魂续楚词。
渡海杂诗十首（选二）
作者：李稷勋
朝代：清

万里欧洲估，飙轮夜踏潮。电灯欺素月，宝气亘丹霄。风雨黑洋恶，鱼龙白日骄。夷歌中夜起，听作太平谣。冠冕神箕裔，河山外服臣。孤危明正朔，大义耻和亲。乌白潜幽楚，狐疑暗纳秦。会闻采药使，东海见扬尘。
渡海杂诗十首（选二）·其一
作者：李稷勋
朝代：清

万里欧洲估，飙轮夜踏潮。电灯欺素月，宝气亘丹霄。风雨黑洋恶，鱼龙白日骄。夷歌中夜起，听作太平谣。
渡海杂诗十首（选二）·其二
作者：李稷勋
朝代：清

冠冕神箕裔，河山外服臣。孤危明正朔，大义耻和亲。乌白潜幽楚，狐疑暗纳秦。会闻采药使，东海见扬尘。
湘雨楼图歌为张语山观察祖同世丈赋
作者：李稷勋
朝代：清

蓬蒿仲蔚青云客，年时萧飒江上宅。徵书累下动四海，饮酒高歌满七泽。十年诗句芳树春，百尺楼开风雨夕。我来弭棹秋风凉，搴罗酌酒升君堂。银盘绛蜡照深夜，宾从酣呼尽百觞。君家高楼杳何许，白云绿波湘之浒。怆然示我烟雨图，眼中楼榭如经睹。秋色冥连碧湖树，雨声斜落铜官渚。别有伤心灯烛寒，坐听西风鸿雁苦。灯烛辉辉雁飞北，满目烽尘痛京国。长乐钟鼓夜雨沉，九衢楼馆豺狼塞。湖淀深寒饮万马，祠坛白日摧松柏。是时翠舆河渚游，蛟龙嶪嶪风波愁。函谷丸泥那可度，黄河浊浪大如邱。以兹慷慨发悲歌，潇湘八月秋雨多。黑麋峰下新诗哦，洞庭木落增微波。苍梧之野叫虞舜，丛篁明灭泣湘娥。还君此图三叹息，湘川千里恨无极。月黑雨湿闻荒鸡，楼头剑影双虹霓。
访梁洁盦前辈于岁寒堂别后有作·其一
作者：李稷勋
朝代：清

江干踏黄叶，问讯草堂幽。林樾空凄感，风霜正未休。疏花饶晚色，香茝足离忧。寂寞千秋意，相看对茗瓯。
访梁节庵前辈于岁寒堂别后有作
作者：李稷勋
朝代：清

怊怅十年别，萧条四海心。青山独横涕，白日屡沉阴。旧梦新亭集，清歌汉上襟。缄书劝加饭，风雨又秋深。
谒贾太傅祠
作者：李稷勋
朝代：清

四海忧危积，斯人痛哭来。枉邀宣室问，应悔少年才。井水今堪荐，湘蓠事可哀。萋萋乔木荫，长接定王台。
贺张百熙60寿联
作者：李稷勋
朝代：清
体裁：联

仁寿开祥，千秋式镜；府廷受计，百岁宜民。
赴都
作者：李稷勋
朝代：清
体裁：古风

达人无狭虑，志士多烈心。轩车骋高瞩，宁怀空谷音。皇涂遘屯险，天祸杳幽深。四海沸波澜，三光翳若沈。伊川岂无叹，越裳不可吟。回风厉中野，悲响飒神衿。明发念于役，嘉候感鸣禽。寒烟睇春甸，连崿阻岖嵚。振衣奋远步，施罝谢中林。愧乏荆璆美，贞往事在今。
赴都
作者：李稷勋
朝代：清

达人无陕虑，志士多烈心。轩车骋高瞩，宁怀空谷音。皇涂遘屯险，天祸杳幽深。四海沸波澜，三光翳若沈。伊川岂无叹，越裳不可吟。回风厉中野，悲响飒神衿。明发念于役，嘉候感鸣禽。寒烟睇春甸，连崿阻岖嵚。振衣奋远步，施罝谢中林。愧乏荆璆美，贞往事在今。
赵尧生前辈还蜀过宜昌酒集东山草堂因出示林纾画万松深处卷子索题
作者：李稷勋
朝代：清

三涐之云同一族，千松万松云婘属。中有幽人独往来，占松一丘云一谷。抱云有似鸡孵卵，养松差比牛舐犊。云自去来松偃蹇，霜柯如铁青成幄。人言松心比丹赤，我爱松根不拳曲。百年冰霰闲经过，磊砢合称雪王仆。雪王一龛杳天际，岁寒薜荔三间屋。夜驱苍鼠伴蟫蠹，昼斸茯苓狎麋鹿。偶然蹀蹋玉珂尘，兴来尽发中秘录。金马诙嘲臣朔饥，蛰龙哦句髯翁局。誓锄邪蒿保霜节，仗下弹文万口读。戊庚以还天地闭，荆棘刺天泥没足。慈仁孤柯泣风雨，盘山万木菑樵牧。年时萧飒百不欢，酒劳梦绕云山麓。林叟天涯澹荡人，为君拂烟写寒绿。化身千百陶然松，翠鬣霜皮纷在目。几疑四山无杂树，时有冷云相追逐。架岩一屋不知年，力屏万嚣得幽独。江山破碎何遽匆，世事澜翻风转烛。四郊战垒长蓬藿，江淮落叶凉风肃。赁居难求阳羡田，山贼恣伐永嘉木。况值梁益焦兵火，故园已恐无松菊。独携此卷西陵泊，相逢邀看东山竹。展图三叹心骨悲，兹事弃置等覆餗。中夜敲床索新句，检拾篇章媵归舳。明年松根健夏凉，知君饱啖峨眉菽。乞分寻尺青玉虬，种向棋轩却烦溽。
赵芷生提学投诗即行次韵答和
作者：李稷勋
朝代：清

朝事惊心累叹欷，君胡掉首向岩扉。朝辞帝女过巫峡，夜唤湘累下秭归。归后江潭几秋树，山中日月尽春晖。彝陵郭畔匆匆语，目极神州涕满衣。
过杨忠悯故宅
作者：李稷勋
朝代：清

灵风飘怨雨，踯躅城南隅。燕市空芳草，钤山冷碧芜。霜镫钟梵涩，血疏石华枯。摇落永陵树，年年叫野乌。
送杨直刺茀亭同年还成都三首（选一）
作者：李稷勋
朝代：清

贡举昔同岁，艰难今论交。客愁孤馆冷，樵语万山高。地险心仍健，崖悬梦转劳。相携一片石，送子发东皋。
途闻北警有怀岑方伯芸陔二首（选一）
作者：李稷勋
朝代：清

河山更洒新亭泣，仗下直言今不闻。江表流离失王猛，槛前痛哭见朱云。风高陇阪沙千尺，火照甘泉马万群。太傅威名昔横海，只今人忆谢家军。
酒集江亭饯送于侍郎晦若前辈出使德国
作者：李稷勋
朝代：清

鶗鴂惊鸣万瓦霜，六街斜月夜茫茫。金尊移榻临花砌，白袷邀车过苇塘。四海李膺名士长，千金陆贾使臣装。条支西去波无极，梦醒觚棱烟水长。
酒集江亭饯送于侍郎晦若式枚前辈出使德国三首选一
作者：李稷勋
朝代：清

曾向兰台注汉官，更从海外视敦槃。帝车早碾昆仑雪，邛竹犹生大夏寒。一代兴亡存法令，百年文物见衣冠。行人枉说甘英健，咫尺烟云隔岸看。
长沙赠寄禅上人
作者：李稷勋
朝代：清

西风雁满滩，霜意作新寒。瑶瑟空堂寂，湘皋蕙草残。星辰曾昨夜，镫烛此凭栏。世外寻幽隐，相逢一解颜。寄公今惠远，一卧虎溪深。黄叶堆诗卷，白云栖道心。香龛松树底，梵语奈花阴。我法忘龙象，翛然猿鹤吟。
长沙赠寄禅上人·其一
作者：李稷勋
朝代：清

西风雁满滩，霜意作新寒。瑶瑟空堂寂，湘皋蕙草残。星辰曾昨夜，镫烛此凭栏。世外寻幽隐，相逢一解颜。
长沙赠寄禅上人·其二
作者：李稷勋
朝代：清

寄公今惠远，一卧虎溪深。黄叶堆诗卷，白云栖道心。香龛松树底，梵语奈花阴。我法忘龙象，翛然猿鹤吟。
陪高九舍人楷饮姜孝子祠
作者：李稷勋
朝代：清

两年惜别离亭酒，一棹欢逢出峡船。今日何堪问朝事，古祠重与访岩泉。买园种竹君仍健，荷锸移山我自怜。为语六街诸旧识，短檠寒榻尚依然。
题李约庵观察见寄所画梅花折枝小幅赠汪星原紫澜八首（选二）
作者：李稷勋
朝代：清

天上霓裳化劫尘，梅花无奈恼残春。五年流落江南客，同是当时擪笛人。一代兴亡百感消，蹁跹重见旧裙腰。抛残宣统年时酒，梦里闻歌已隔朝。
题李约庵观察见寄所画梅花折枝小幅赠汪星原紫澜八首（选二）·其一
作者：李稷勋
朝代：清

天上霓裳化劫尘，梅花无奈恼残春。五年流落江南客，同是当时擪笛人。
题李约庵观察见寄所画梅花折枝小幅赠汪星原紫澜八首（选二）·其二
作者：李稷勋
朝代：清

一代兴亡百感消，蹁跹重见旧裙腰。抛残宣统年时酒，梦里闻歌已隔朝。
西禅寺联
作者：李端
朝代：清
体裁：联

佛天只不二法门，问他提铁枷，吃铁棒，诸流作么生，是龟毛兔角；梵宇遍大千世界，除却藏头面，悔头累，而来阿那个，得龙骨蛇皮。
且月二十九日览玉泉山昆明湖
作者：李端临
朝代：清

远山抱城转，傍晚翠云横。禁树蝉争噪，垂杨莺一鸣。旧桥经雨断，斜日就烟明。呼艇前溪去，荷花香乱生。
为夫子董理图籍有感
作者：李端临
朝代：清

镫味难忘昔，戎曹廿二年。图书千万卷，买自卖文钱。
偶题
作者：李端临
朝代：清

诗思水犹浅，花容人更癯。蝶衣和粉晒，鹦母隔帘？。石篆半红藓，春阴满绿芜。借閒补诗句，何事唤提壶。
偶题
作者：李端临
朝代：清
体裁：五言律诗

诗思水犹浅，花容人更癯。蝶衣和粉晒，鹦母隔帘�。石篆半红藓，春阴满绿芜。借閒补诗句，何事唤提壶。
初夏
作者：李端临
朝代：清

花饶午韵鸟声碎，柳曳晴丝蝶路迷。独倚阑干春影里，一帘红透夕阳西。
即事
作者：李端临
朝代：清

矮纸墨花凝，秃锋毫不棱。劲风飏积雪，斜日堕檐冰。蓟北迟归鸟，窗南击冻蝇。夜分群动息，诗思一镫青。
寄外
作者：李端临
朝代：清

寄书万里祝加餐，又展君书月下看。一片离情清影里，何时同照泪痕乾。身同蠖屈住长安，别后人情倍觉难。静掩重门浑似隐，北风吹雪上雕栏。
寄外·其一
作者：李端临
朝代：清

寄书万里祝加餐，又展君书月下看。一片离情清影里，何时同照泪痕乾。
寄外·其二
作者：李端临
朝代：清

身同蠖屈住长安，别后人情倍觉难。静掩重门浑似隐，北风吹雪上雕栏。
小园
作者：李端临
朝代：清

棂静云流绿，墙高日下迟。竹篱香雨后，萍沼薄凉时。花丛蜂寻蕊，叶摇禽上枝。眼前无此景，梦里故园窥。
微雨
作者：李端临
朝代：清

策雨两三点，蛙鼓不能声。半篙海河水，九里苇根城。暑重风仍湿，月圆潮倍生。柳阴到窗隙，花气满帘旌。
思亲
作者：李端临
朝代：清

津门月里步篱边，仿佛当年问寝天。昨夜梦回离别处，子规啼断一溪烟。
感怀
作者：李端临
朝代：清

翻澜不在多，涓滴成江河。滋蔓不在天，茁芽缘高柯。如何断不断，机见独蹉跎。菖蒲邂蚤虱，蚰蜒引可怵。奇香衣恣薰，损肺毋乃疾。如何顿忘损，而云岂无益。苔城蛾子出，驮粒课时术。鹪鹩微乎微，营巢借枝一。如何耽食眠，虚此难再日。草木有本性，扶干自然直。鸢鱼有天机，何处著智力。如何矫揉者，门内亦粉饰。
感怀·其一
作者：李端临
朝代：清

翻澜不在多，涓滴成江河。滋蔓不在天，茁芽缘高柯。如何断不断，机见独蹉跎。
感怀·其三
作者：李端临
朝代：清

苔城蛾子出，驮粒课时术。鹪鹩微乎微，营巢借枝一。如何耽食眠，虚此难再日。
感怀·其二
作者：李端临
朝代：清

菖蒲邂蚤虱，蚰蜒引可怵。奇香衣恣薰，损肺毋乃疾。如何顿忘损，而云岂无益。
感怀·其四
作者：李端临
朝代：清

草木有本性，扶干自然直。鸢鱼有天机，何处著智力。如何矫揉者，门内亦粉饰。
有感
作者：李端临
朝代：清

繁枝删向碧芙蓉，霜干作虬青古松。黄叶半山斜日静，浮云偏蔽最高峰。
村居
作者：李端临
朝代：清

拂墙杨柳碧丝丝，已折杨枝活旧篱。双涧水閒鸥梦稳，一天风静燕归迟。新花好借朝云护，矮竹权乘微雨移。不信村居少诗味，卷中羞羼热官诗。
梦归
作者：李端临
朝代：清

尺鲤东流雁北飞，椿萱风景话依依。八千馀里须臾到，梦里还家也当归。
清秋
作者：李端临
朝代：清

清秋明长江，残蟾窥芸窗。梦毂不可极，栖鸦鸣一双。起坐有诗思，宿墨饱著字。苦吟羞消蛩，声乾叶满地。
红馀
作者：李端临
朝代：清

红馀仍握管，日影上帘钩。宿雾随风散，春冰逐水流。轨涂半庐墓，柔舻满沧洲。此处人家少，溪边一钓舟。
读岱山姊遗诗
作者：李端临
朝代：清

于兹廿载死生离，亚字阑干独立时。赤鲤不传泉下信，红镫忍读旧存诗。频逢梦里浑如昔，每到花时不减思。愁听子规声断续，暝烟疏雨一帘垂。
送外遵朝谕游历日本美利加等国
作者：李端临
朝代：清

片帆飞去海山秋，好向扶桑作壮游。七万鹏抟真快事，天风吹送转星球。记睹十洲未足夸，水蒸舟更火飞车。丈夫四海平生志，莫向临歧感鬓华。
送外遵朝谕游历日本美利加等国·其一
作者：李端临
朝代：清

片帆飞去海山秋，好向扶桑作壮游。七万鹏抟真快事，天风吹送转星球。
送外遵朝谕游历日本美利加等国·其二
作者：李端临
朝代：清

记睹十洲未足夸，水蒸舟更火飞车。丈夫四海平生志，莫向临歧感鬓华。
闰月七日观水
作者：李端临
朝代：清

不系舟如是，举家今一行。桥腰野人语，树顶乱泉鸣。落日嵌汀岸，归艭沿柳城。剧怜千亩地，都作怒涛声。
挽吴可读联
作者：李端棻
朝代：清
体裁：联

谪宦独攀髯，拄厉叔身殉敖公，应判一忠与一怼；罪言能悟主，安金藏死明太子，堪悲同志不同生。
如梦令·冬闺寄月郎
作者：李端生
朝代：清

霜月窥窗如昼。孤枕那堪寒透。辗转倚薰笼，听尽迟迟更漏。眉皱。眉皱。人共梅花清瘦。
蝶恋花·春恨
作者：李端生
朝代：清

被拥馀香银烛短。睡起无聊，眉黛从教浅。早是伤春情绪懒。云鸠更惹离魂远。独对东风肠万转。烟雨霏微，苔衬飞花满。点点妆成花泪眼。花寒不似啼痕暖。
挽吴可读联
作者：李端遇
朝代：清
体裁：联

死傍山陵，常对蓟门风雨；光争日月，又看吏部文章。
一剪梅·题红藕庄词
作者：李符
朝代：清

香满阑干倚玉卮。砚洗红丝。笺襞乌綵。吟情多在断魂时。柳暗莺啼。花老鹃啼。歌馆芳游綵扇题。筝按燕姬。箫谱吴姬。江南江北总相思。说藕庄词。似草窗词。
一痕沙·偶题秦淮酒楼
作者：李符
朝代：清

廿四桥头昨岁。十一陵边今岁。江北又江南。旧征衫。也胜年时路远。雁塞龙番游倦。放棹即家林。漫愁吟。
两同心·相思鸟
作者：李符
朝代：清

珍禽小小，衔羽轻飞。猜应是、青陵香魄，看较浅、碧树金衣。春山路，私语啾啾，生怕分离。正好玉锁笼携。留伴妆眉。近圆冰、最怜交影，拈綵线、慵绣双栖。空惹起，独坐兰闺，一段相思。
丰乐楼
作者：李符
朝代：清

霜天正排字雁，恋樵林钓渚。典裘醉、孙楚楼头，华夫吟屐曾住。忆同溯、冰潮挂席，君归四百烟峰去。为寒梅，琼萼东风，乱零无主。我亦西游，鸟道束马，满青袍瘴雨。点苍客、才整蛮装，洞庭红照烽橹。纵题书、禽衔不到，黯凝睇、珊瑚洲树。著秋衣，香叠芙蓉，采兰何处。凌波军散，便拨荪桡，秣陵寄倦旅。画船有、比肩人载，月姊应是，笔格梳函，锦鲛绡护。东田翠麓，松扉堪结，漫伤前度吹箫偶。更闲寻、细草钿车路。离箱乍启，且翻叶叶银钩，几卷岭外新语。凫花一盏，蜜炬双条，话别情最苦。对寂寞、山川如此，忍听空江，拍浪声中，又催津鼓。残星浦口，藤鞭茸帽，诗腰鞍背人影瘦，觅金门、饥朔神仙侣。重来还约明年，柳碧卢沟，那时记否。
云仙引·同赵恒夫农部宿虎邱萃胜阁
作者：李符
朝代：清

短簿祠空，生公石冷，十年今日重登。山依旧，路分明。惊心又添台榭，难觅真娘墓草青。愁倚夕阳，雁绳风堕，螺髻烟凝。郎官载酒如渑。向剩菊、残枫剪夜灯。吴舫稀时，偏留双屐，别有闲情。醉后贪眠，窗明塔火，僧磬催诗枕畔清。今宵佳处，阊亭人散，弦索无声。
倾杯乐·黄雀
作者：李符
朝代：清
体裁：词

刺袜无巢。披绵有信，啁啾惯隐秋荻。摆丫乍熟，乱跃瘦影，早啄残红粒。江枫未落张罗遍，怕碎霜消息。脂瓶比滑，更染取、似酒鹅儿颜色。米汁调蒸候火，蔗胎微糁，下箸疑无骨。记屐响柴门，烹鲜约社，有山翁溪客。摘橘梯边，采菱缸外，为尔移吟席。结蓬荜。惟愿住、蒋村南北。
倾杯乐·黄雀
作者：李符
朝代：清
体裁：词

刺袜无巢。披绵有信，啁啾惯隐秋荻。摆桠乍熟，乱跃瘦影，早啄残红粒。江枫未落张罗遍，怕碎霜消息。脂瓶比滑，更染取、似酒鹅儿颜色。米汁调蒸候火，蔗胎微糁，下箸疑无骨。记屐响柴门，烹鲜约社，有山翁溪客。摘橘梯边，采菱缸外，为尔移吟席。结蓬荜。惟愿住、蒋村南北。
催雪·珍珠兰
作者：李符
朝代：清

翡羽分丝，松脂染粟，蕙亩料应无此。合移伴柔娥，纱橱近底。才见碧茎黏蜡，遍曲折、閒房闻香气。晓梳乍了，未曾开足，剪残芳穗。含蕊。簪镜里。并暗麝摘来，软鬟分缀。爱向晚犹馨，枕函边坠。想到秋生瘴岭，算只有、珠娘怜憔悴。争采煮、片片黄沈，消受玉炉烟细。
八归·同周筜谷、查声山集龚蘅圃玉玲珑阁
作者：李符
朝代：清

门临水市，楼观海日，西风摇落江柳。无端泛梗钱塘路，不分仙郎宅里，乍逢良友。除却书床拈赋笔，有何事、可消清昼。只愁对、剩水残山，历历在檐牖。怪尔轻装短棹，行歌并发，已过秋香时候。高峰南北，横桥十二，更问黄花开否。把蕉筒检点，明日还期载尊酒。谱新声、须寻綵妓，付与檀槽，听伊调素手。
凄凉犯·为友人咏枕
作者：李符
朝代：清

翠针绣罢，吴绫窄、蝶栖并蒂花蕊。碎搓碧艾，玉纤装就，綵丝缝细。兰闺密意。愿长是、罗帏并倚。又谁知、双鸾轻别，抱向客窗睡。暗坠钗梁处，灯照孤眠，不堪重记。郁金油涴，剩桃鬟、旧痕香腻。一半红棱，惯留待、人来梦里。怨楼角、月斜晓箭又惊起。
凄凉犯·八测晚泊
作者：李符
朝代：清

蒲荒菰冷，吴淞路、日沉远浦云黑。今宵最苦，乡城未远，已同行客。江清八测。又从此、签程第一。料冯夷、还应笑我，岁岁挂帆席。忽洒廉纤雨，渐引新愁，起抛吟笔。翠尊纵在，怎能消、此时岑寂。况见灯昏，便想到、鸳楼锦瑟。舣扁舟、漫近戍柝怕听得。
减字木兰花
作者：李符
朝代：清

小楼春夜。玉鸭香焦灯欲灺。刬袜星期。只有窥侬月姊知。愁机闷绣。半额轻吨人别后。镜挂珊瑚。料得蝉云懒去梳。
华胥引·梦
作者：李符
朝代：清

试妆才罢，乍坐还眠，任欹翠枕。渐敛娇波，懒云钗溜浑不省。屈戌难锁柔魂，度柳墙无影。暗逐春骢，遍寻烟水云岭。此际相逢，道真真、画眉人并。不知红日，窗间移桃过杏。分付呢喃双燕，近前催醒。重叠花阴，怕伊迷了鸳径。
南歌子·集调名
作者：李符
朝代：清

绿意长亭柳，红情满路花。朝霁散馀霞。镜中人百媚，浣溪纱。
南浦 其一 春水，用玉田词韵，同融谷赋
作者：李符
朝代：清

社雨几番过，望横塘、十里轻烟迷晓。涨绿半篙馀，红桥路、净洗芳尘如扫。短长亭柳，乱丝低罩鸳鸯小。一片晴空浑似镜，难认水萍堤草。泥融沙暖遥村，泛青溪百折，牵情未了。莺语翠阴深，渔郎外、谁解扁舟寻到。香波渺渺，去年人去桃门悄。鱼浪不来花自落，空溯春愁多少。
南浦 其二 秋水，用碧山乐府韵，同蘅圃赋
作者：李符
朝代：清

好景在沧浪，照乱山、冷枫翠渚红染。前度浣衣人，西风里、安排碧砧初遍。载诗载酒，画船重到风澜浅。藕塘万叶憔悴尽，换了芦花一片。临流曲榭依然，早不见双双，掠波紫燕。远浦夕阳含，秋奁影、但有烟鸿苍点。泠泠绕郭，几曾解洗江南怨。莫愁湖畔停兰拽，梦入鲈鱼乡远。
南浦·春水，用玉田词韵，同融谷赋
作者：李符
朝代：清

社雨几番过，望横塘、十里轻烟迷晓。涨绿半篙馀，红桥路、净洗芳尘如扫。短长亭柳，乱丝低罩鸳鸯小。一片晴空浑似镜，难认水萍堤草。泥融沙暖遥村，泛青溪百折，牵情未了。莺语翠阴深，渔郎外、谁解扁舟寻到。香波渺渺，去年人去桃门悄。鱼浪不来花自落，空溯春愁多少。好景在沧浪，照乱山、冷枫翠渚红染。前度浣衣人，西风里、安排碧砧初遍。载诗载酒，画船重到风澜浅。藕塘万叶憔悴尽，换了芦花一片。临流曲榭依然，早不见双双，掠波紫燕。远浦夕阳含，秋奁影、但有烟鸿苍点。泠泠绕郭，几曾解洗江南怨。莫愁湖畔停兰拽，梦入鲈鱼乡远。
古香慢·题红藕庄画卷
作者：李符
朝代：清

疏帘捲雨，小榭吹凉，横幅烟景。翠亚田田，半碍舞红窥镜。占断一湾香浦，未许渔儿管领。只容他水鸟浅浴，叶南叶北栖并。谁得似、幽居诗境。簟枕风多，午眠初醒。班竹窗阴，白袷几回斜凭。未见采芳人，算还少、波心裙影。短桥边，镇閒煞、载花方艇。
句容
作者：李符
朝代：清

雨黯孤城外，遥峰翠霭沈。马疲愁日晚，雁少觉春深。江苇樵人担，山花汲妇簪。茅山祠在眼，徒有茹芝心。
唐多令·题画扇
作者：李符
朝代：清

堕马晓妆新。宫衣稳称身。摘芳兰、香逼朱唇。花白并头人自独，凝盼处，意生春。微步蹴香尘。含情总断魂。又何须、金屋横陈。添写水波罗袜底，定猜是，洛川神。
喝马一枝花·送沈茶星宰来宾
作者：李符
朝代：清

片刻离亭宴。杯酒匆匆相劝。红鸯排小队、去如箭。一线雷江，渺渺签程远。山郭门开处，绣颊蛮装，笑迎榕叶岸。仙令骖鸾健。应载鲍姑为伴。邑庭判牍少、昼帘卷。乌榄阴中，听吉了、声声软。试拈新麝笔，把似画云山，写入琴边诗卷。
国香·木瓜
作者：李符
朝代：清

裂叶风轻，任垂垂压树，颗重难圆。孕犀也同缑圃，只欠瓤鲜。竞向霜前采摘，遍红楼、酥手堆盘。馀馨染罗袖，绝胜金猊，凤沫重翻。晓来香更好，是纹窗未启，绣幔初褰。惹伊爱玩，爪痕著便成斑。似解空闺幽独，替相思、抱苦含酸。行行武陵路，转忆年时，愁对秋山。
夏初临·与石坪别
作者：李符
朝代：清

白下官楼，征衫乍脱，逢君竹里烧灯。负郭春山，雪骢几度同登。六朝烟草新青，最愁人、又别长亭。我亦思家，因君归去，传语乡城。江南千里，水驿无多，柳阴渔笛，一路堪听。布帆画桨，白头浪里舟轻。杏雨初飘，趁花风、飞过遥汀。汲中泠。紫茸茗盏，别酒重醒。
多丽·扬州
作者：李符
朝代：清

古维扬。天生佳丽名邦。芳树里、绣帘斜捲，红楼十里相望。堕马鬟、全胜代女，鸣蝉鬓、欲妒吴娘。珠榨流霞，金猊喷雾，花街风过只闻香。遥听得、竹西歌吹，镇日遴雕梁。来游者、舟车杂遝，好个欢场。感当时英雄豪杰，都从此地销亡。汉诸侯、铜山没草，隋天子、锦缆沉江。遗迹重寻，新愁顿起，空令孤客断回肠。祇应向、平山堂下，高卧读书床。凭谁笑、昔年浪子，今日空囊。
夜行船·由鲁港至三山夹，从芦苇行二十里
作者：李符
朝代：清

荻岸通舟沟样窄。避大江、横天风色。画桨徐开，蒲帆叠起，不怕浪高千尺。便作芦中人也得。愿毕生、钓鱼而食。遮莫相呼，掉头不应，只读楚骚周易。
大圣乐·农境
作者：李符
朝代：清

种芰宽乡，覆茨老屋，远岑围翠。浑不知何代，香桃千树吹霞，春涨溪湾波腻。时有绿蓑鸣榔过，绕村北村南三四里。寒沙尾渡，小彴断人，昼閒如此。田车趁晴辇水。应一片锄声桑柘里。把竹扉开了，斜阳都在，茭塍瓜地。雪鹭满汀风澜浅，早添筑、苔矶芟暗苇。浓云起，护潭庄、不通尘世。
大酺·上巳，赵农部招游清凉寺，访百岁翁。予未及赴，柬寄此词
作者：李符
朝代：清

向石城游，蒲帆卸、倚楼人已先在。柳风吹杏雨，又荼蘼初绽，最思良会。上巳携尊，招游佛席，惆怅未随轻盖。纷纷过初屐，觅吴姬酒肆，金鱼应解。只眼底春山，乱飞空翠，不须钱买。仙翁餐沆瀣。试借问、曾否朱颜改。料难比、郎官大药，双鬓芦花，看今日、青青还再。白舫西泠路，数昨岁、几回同载。正湖畔、多虾菜。此时相忆，梦里莺啼窗外。醒来似闻欸乃。
天香·龙涎香
作者：李符
朝代：清

星挂浮槎，珠探远岛，蟠螭碎沫轻杵。旋裹鲛绢，试温凤炭，心字氤氲干缕。输他睡鸭，频觑著、剥葱添炷。雨暗恐来，鳞爪东风，莫吹烟去。凭肩小窗月午。记浓熏、隔花迷雾。袖惹馀馨销尽，又增愁绪。梦入钿床寻觅，空赢得、韩郎断肠句。啮锁金蟾，知抛甚处。
女冠子·灯市，用蒋竹山韵
作者：李符
朝代：清

饧箫吹也。秣陵风景难画。银花相望，一城如昼，閒却秦淮，冷丸飞射。护春帘早挂。眉妩暗垂罗袖，紫姑迎夜。上元时多少旧曲，留与踏歌人耍。细腰鼓学花奴打。散落梅千点，一任东风借。烛残堆灺。问翠馆几处，倚香题帕。短墙青粉砑。六院往时佳丽，祇馀情话。怕欢游生感，綵珠休照，旧勾栏下。
好事近·题画
作者：李符
朝代：清

梦里旧池塘，绿遍芊芊芳草。鸳径无人行处，更不闻啼鸟。冷香点地锦模糊，凤子会寻到。长日东风吹过，只乱红难扫。
好女儿·集侍儿小名
作者：李符
朝代：清

掌上团儿。镶里心儿。翠儿歌、一缕兰声细，配锦儿调瑟，金莺儿啭，拍按红儿。风飐蛮儿交带，楚儿舞、学师儿。立花前、当儿行酒，唤香儿去折、玉莲儿比，胜一分儿。
定风波·周鸥塘种水图
作者：李符
朝代：清

绕横塘，一带苍奁，汀花远接岸草。抱耒空山，披蓑断垄，怎比烟波好。藕芽肥，芡盘小。并种乌菱万丝袅。深窈。付粉鸥管领，有谁寻到。西风短棹。采秋鲜，独自归残照。向桥根维缆，欢迎稚子，月上柴门俏。紫荷裳，白藤帽。吹笛苔矶按江调。应笑。车声马影，人间昏晓。
寄山子
作者：李符
朝代：清
体裁：七言律诗

自课僮耕十亩田，古桥村落结庐偏。邻花过屋梢吟袖，畬水成溪活钓船。屐响柴门诗弟子，坛开竹墅酒神仙。缫丝径里踟蹰别，惆怅西风又飒然。
寄沈山子
作者：李符
朝代：清

自课童耕十亩田，古桥村落结庐偏。邻共过屋捎吟袖，畬水成溪活钓船。屐响柴门诗弟子，坛开竹墅酒神仙。缫丝径里踟蹰别，惆怅西风又飒然。
寄远士表弟
作者：李符
朝代：清
体裁：七言绝句

桃浦飞花绿水长，潘兄阮弟合山装。西湖灯火南湖月，何地相思不断肠。
寿楼春·送鸥客东归
作者：李符
朝代：清

金陵春新篘。络青丝劝饮，携手含愁。为忆吹兰分付，晓装难留。摇杏橹，惊沙鸥。送柳坊、翠阴鸣鸠。践镜约休迟，邮签暗数，须趁月如钩。樟亭外，烟帆收。锁鱼云一片，人在梳楼。早听刍尼噪瓦，望郎凝眸。笙簟小，褰蚊帱。胜几宵、无眠孤舟。唤樱素池边，香蕖折来须并头。
小桃红·送独醉先生归钱唐
作者：李符
朝代：清

薇省闲庭院。吟屐多寻遍。双鹤飞来，雪衣如鬓，登临偏健。数春花才到、五株桃，已新词成卷。艇子江头唤。别酒杯中劝。闻道幽居，轩窗开处，越山都见。待归时一棹、访诗翁，话锁澜桥畔。
小诺皋·解嘲
作者：李符
朝代：清

寄语家乡，平生亲故，莫笑我、囊空如洗。看从来、金穴琼厨，闭门成市。自谓陶朱之匹，不过骄其乡里。消受些、姬妾田园而已。秉烛商量，持筹会计。更何如、贫无负郭，环堵萧然滋味。这一著、赢他矣。水月非真，镜花是假，悟得浮生如寄。故宁去、庑下佣舂，酒边涤器。囗世苟全性命，不向监河乞米。几曾见、八口啼饥真死。敛迹投竿，逃名负耒。觅生涯、水次山间，认取梅妻鹤子。长贫贱、终吾志。
小重山·盆景
作者：李符
朝代：清

红架方瓷花镂边。绿松刚半尺、数株攒。斸云根取石如拳。沉泥上，点缀郭熙山。移近小阑干。剪苔铺翠晕、护霜寒。莲筒喷雨算飞泉。添香霭，借与玉炉烟。
少年游·吴江道中
作者：李符
朝代：清

记才两月别江湄，风景叹全非。巨浸沉田，野航入屋，农事眼中稀。吾乡城郭前头是。贪看一帆飞。风送黄金，桥经宝带，也算壮游归。
尾犯·笋
作者：李符
朝代：清

竹秋小雨。早苔痕青坼，玳尖微露。参差渐过墙西角。记衔蝉埋处。北窗漫斸，爱长夏、阴遮午。但抽芽、莫遣当扉，恐妨山客来去。玉束嫩含芳乳。汲泉烹出翠釜。自燕飞春社，尝到清和，豆新同煮。蚕事阑时，村村屋背，短筠捎树。拾烟箨、待制轻鞋，挑鞭重踏寒圃。案《秋锦山房集》
巫山一段云·西湖感旧
作者：李符
朝代：清

废苑苍苔里，残山白骨边。旧游如梦总凄然。况是晚秋天。墟散红腰女，空携买酒钱。葑湾细火自年年。只有捕鱼船。
平湖乐·题宋何阁长鱼藻图
作者：李符
朝代：清

半奁香雨簇春漪。没个渔舟系。径尺横拖鸭茵翠。鲤花肥。乙肠可有相思字。猜量不定，几番步涩，浑欲撒沉丝。
应天长·酬皆山丈
作者：李符
朝代：清

黄泥竹坂，白粉藓墙，溪南烟舍相并。记得去年，灯市匆匆买篷艇。离尊话，犹暗省。忍忘却、那回风景。青帘底、小巷红遮，同倚楼杏。一载未归人，又听东风，江上唤愁醒。输与故林，双燕寻巢剪花影。长千里，芳树冷。总无意、舞鬟歌颈。茅堂路、甚日期君，重扫兰径。
应天长·题陈鸥客桐窗读书图
作者：李符
朝代：清

种荷溪曲折，涨一镜鱼茵，乱点香叶。隔浦云深，茅屋间间幽绝。读书床最洁，正人倚、晚窗支颊。绕栏槛、都是梧桐，翠痕重叠。首夏好时节。正庭少嘶蝉，林断啼鴂。解事青猿，捧出旧时吟箧。客来尊便设，爱消领、笋奴茵妾。须认取、画里红桥，好买轻楫。
御街行·送徐健庵编修入都
作者：李符
朝代：清

压波桥外同仙鹊。记醉别、杉青北。隔年扶屐到花溪。正是收灯春夕。东城书屋，雪中径悄，点点寒梅白。蒋陵秋雨飞帆席。便问我、荷衣客。平明相送玉阶行，检点旧分双笔。到时应见，宫眉紫袖，把一缕、红丝量日。
徵招·四从祖席上
作者：李符
朝代：清

隔溪相唤辛盘会，萧斋夕阳催暮。如此可怜宵，况诗人相聚。瓮开新下若。尽满引、翠涛香注。近水闻喧，红灯齐点，一街箫鼓。懒傍画楼看，都不是、昨日少年情绪。只有月娟娟，最销人魂处。飘零关塞久，须珍重、此筵题句。记梅边、别到如今，又两番花吐。
忆旧游·远士表弟书至，并寄新词。两月后灯下作报札竟，更赋此词，兼询不为
作者：李符
朝代：清

翠尊梅树下，记弄香、娟娟月三更。画船催人去，江村戏鼓，水市排灯。别来一翻书到，秋老石头城。正楚尾人家，调砧月底，带雁愁听。闻君。扫尘阁，对小港红桥，波涨青菱。添赋萧閒句，唤莺唇吹笛，都是新声。况有樵歌同调，未倦旧吟情。定醉共麡床，薇轩烛影翻雪藤。
念奴娇·暮春偕蘅圃从白下归，约里门诸子汎舟峡石分赋
作者：李符
朝代：清

晨装未解，唤疏帘轻舫，且留君住。缓点筠篙清镜里，穿入浓阴千树。虾簏倾鲜，雁壶泻碧，便作蚕乡主。蕉衣试扇，团圞招得吟侣。小小钿翠春山，无多烟景，最是关情处。花地烧香人散后，剩有湔裙溪女。藉草桥根，回桡沙尾，旧识閒鸥鹭。江南归客，断魂重记前度。
怨王孙·自京口渡瓜州
作者：李符
朝代：清

海门潮涌。金焦欲动。涉险频经，乘风不恐。买得叶样轻舟。截东流。霎时来到瓜州岸。回头看。故国山川远。长江忽限南北，从此天涯。日思家。
惜秋华·牵牛花
作者：李符
朝代：清

弱不禁风，绕葡萄珠架，碧圆如磬。侧向晓楼，盈盈乍窥窗镜。绢衣似涉银湾，蘸点点、冷波犹凝。消领。爱空庭嫩凉、钿竿叶衬。翡翠色堪并。恰飞来小小，踏柔丝相映。只恨冶容，易悴也同朝槿。那人日午妆成，待替伊、摘簪香鬓。篱径。奈重寻、已无花影。
惜红衣·和家兄赋荷花紫草
作者：李符
朝代：清

檀粉轻匀，莲衣碎颤，别生春艳。麦乍青时，空畦早开遍。分明叠锦，吹几阵、东风难捲。孤燕。贴地飞来，似并刀裁剪。秧田小岸。挑菜人归，香弓也留恋。斜阳影里，绀袖斗深浅。画榼翠尊俱载，坐比绣茵还软。爱杏村花舞，添了紫塍红点。
扫地游·咏草
作者：李符
朝代：清

冻泥润雨，渐寸寸香芽，翠平如剪。东风不管。任遥村密驿，尽教生遍。满目萋萋，只有城闉未见。望中远。点老树舞红，巴锦新浣。南浦残照浅。是甚处钿车，冷痕初碾。带愁无限。认家山来路，总迷春眼。江口青连，分出柔波一线。画帘卷。惹窥楼、晓梳人怨。
扬州慢 其二 平山堂写怀
作者：李符
朝代：清

隋苑荒凉，蜀冈逶逦，引入几点疏钟。透堂前好景，醉翁后、谁为种柳，眼边空阔，狂杀西风。是何村老树霜凋，忽堕轻红。挥毫万字，定沉埋、蔓草烟中。但有地登临，便携桑屐，莫问西东。况去吾庐未远，红桥路、不算萍踪。奈方淮还远，榜人催上乌篷。
扬州慢 广陵驿舍对月 其一 案《浙西六家词》本对月」下有「遇山左调兵南下」七字。
作者：李符
朝代：清
体裁：词

老柳梳烟，寒芦载雪，江城物候秋深。怨金河叫雁，断续和疏砧。记前度、邗沟系缆，征衫又破，愁到如今。怅无眠、伴我凄凉，月在墙阴。竹西歌吹，甚听来、都换笳音。料锁箧携香，笼灯照马，翠馆难寻。淮海风流秦七，今宵在、梦更伤心。有燕犀屯处，明朝莫去登临。
扬州慢 广陵驿舍对月 案《浙西六家词》本对月」下有「遇山左调兵南下」七字。
作者：李符
朝代：清

老柳梳烟，寒芦载雪，江城物候秋深。怨金河叫雁，断续和疏砧。记前度、邗沟系缆，征衫又破，愁到如今。怅无眠、伴我凄凉，月在墙阴。竹西歌吹，甚听来、都换笳音。料锁箧携香，笼灯照马，翠馆难寻。淮海风流秦七，今宵在、梦更伤心。有燕犀屯处，明朝莫去登临。隋苑荒凉，蜀冈逶逦，引入几点疏钟。透堂前好景，醉翁后、谁为种柳，眼边空阔，狂杀西风。是何村老树霜凋，忽堕轻红。挥毫万字，定沉埋、蔓草烟中。但有地登临，便携桑屐，莫问西东。况去吾庐未远，红桥路、不算萍踪。奈方淮还远，榜人催上乌篷。
拜星月慢
作者：李符
朝代：清

卖酒楼高，弹筝人在，只隔城西小岭。趁月敲扉，满春衫花影。捲珠箔，千缕翠烟不断，香里看伊妆靓。一曲蛮弦，露柔荑尖冷。别离时、心许鸳鸯并。曾相约且种菖蒲等。梦想水盼云情，怨天涯桃梗。悔当初、不载烟波艇。如今见、堠火苴兰映。倩传书、飞过衡湘，怕新鸿未肯。
摘红英·春雨惜花
作者：李符
朝代：清

鸳衾冷。春眠醒。温黁炉火销金饼。檐声细。添愁思。料得烟梢，都无香气。妆楼凭。钩帘听。暗倾一地胭脂凝。回心髻。簪花未。怪他紫燕，衔来红碎。
摸鱼儿
作者：李符
朝代：清

板桥东、红舷乍泛，停桡柳岸相遇。目招暗约黄昏后，家近酒帘青处。随梦雨。从未识、墙阴别有偷香路。隔纱软语。道虬箭初传，兰灯犹在，且避小儿女。鸳帏里，片霎邻鸡啼曙。别时苔井凝露。重来不见桃花靥，为有画眉人住。春又暮。恁夜夜、兽环鱼钥扃朱户。冷云遮树。算只有梁间，一双越燕，飞傍镜奁去。
摸鱼儿
作者：李符
朝代：清

药房深、邻娃学绣，綵绷杏轴初展。横枝待补双栖乌，拈起翠针情倦。曾瞥见。早避入、金鹅屏背藏娇面。雕镂架浅。遮不住全身，画裙拖处，藕覆露猩点。长廊静，花漏残阳一线。回阑十二行遍。绯桃径窄无人过，芳意都含斜盼。罗袖茜。怪双敛、低垂未易抬香腕。红蔷刺罥。试说与云松，赚伊将手，扶起鬓钗燕。卷东风柳绵飘地，秋千架冷朱索。鸳机不动莺帘静，知是未曾梳掠。春寂寞。想蜀雨、巫云一缕情难托。才褰翠箔。向凤眼窗心，菱花镜背，波溜已先觉。雕笼近，指道阿苏能学。但将眉语传却。蝉云拂罢豪犀放，早许柔荑先握。红日落。料紫竹、香鞋不误方乔约。墙阴那角。掩小扇轻扉，笼灯时候，莫更锁银钥。听琼签、一更更尽，兰缸红穗初灭。宿林谢豹浑无赖，不到天明调舌。仍惜别。听绣被、香中重把相思说。自来迎接。已私许他年，隔花催桨，曲里唤桃叶。临当去，枕畔重寻睡脱。暗云翻堕珠蝶。又停半饷温腰彩，何计更留鸳屧。帘乍揭。步镜地、无声未怕双鬟泄。芳心尚怯。是下了莎阶，微黄照影，犹挂杏梢月。最无端、杉樯铁鹿，吴船催向南楚。征衫一领烦刀尺，剪破双鸾青羽。离思苦。何况是、阴阴柳巷潇潇雨。潮生别浦。正人控帘钩，红楼目送，莫挽片帆住。槎程杳，几见江花换树。量珠佳约偏阻。六萌车子何年驾，不见咒桃眉妩。还自误。悔负却、屏昏帐暝吹兰语。情伤甚处。绕钿朵春山，镜奁香水，草没浣衣路。记分携、十年一梦，见时应惜憔悴。琼窗选婿虽分巷，只在种梅乡里。沿碧水。早寻到、卢家海燕双飞地。犀钱系臂。看乳姐怀中，阿侯容好，转忆莫愁美。兰橑迥，还隔重墙逶逦。锦书依旧难寄。楚腰卫鬓閒房共，不是那回容易。伤往事。也应念、牡丹钿盒藏心字。金箱更秘。有谁识从前，榴裙百褶，曾染旧红泪。
摸鱼儿 其一 遇半完圃作呈外父
作者：李符
朝代：清

掩重关、绿阴深窈。莺声都在高柳。兰椽添筑松廊小，难认旧时窗牖。槐雨骤。怅买棹、偏迟已是春归候。梅圆似豆。早屏锦无香，砌苔如洗，闲煞扫花帚。茅堂静，坐对药奁茶臼。客来便泻红友。横山钿朵飞苍霭，直到逻村溪口。逋翁后。算人境、诗仙只有冰清叟。渔蓑织就。肯相借门前，风潭百顷，一放钓丝否。
摸鱼儿 其二 题沈南疑紫茜村庄图
作者：李符
朝代：清

小村庄、香茅盖屋，冷筠万个摇翠。柳丝榆荚纷无数，更护回阑幽砌。芳草地。剩仙令、当年老鹤眠云底。窗南竹几。对花架红深，茶烟青袅，篱曲短门闭。黄尘道，忽漫相逢燕市。倦游苦忆乡里。鼠须付与云林叟，写出清幽如此。图画里。须认取、双桥宛转通流水。他时艇子。好舣浦寻诗，隔溪唤酒，共枕绿蓑睡。
摸鱼儿·其一
作者：李符
朝代：清

药房深、邻娃学绣，綵绷杏轴初展。横枝待补双栖乌，拈起翠针情倦。曾瞥见。早避入、金鹅屏背藏娇面。雕镂架浅。遮不住全身，画裙拖处，藕覆露猩点。长廊静，花漏残阳一线。回阑十二行遍。绯桃径窄无人过，芳意都含斜盼。罗袖茜。怪双敛、低垂未易抬香腕。红蔷刺罥。试说与云松，赚伊将手，扶起鬓钗燕。
摸鱼儿·其三
作者：李符
朝代：清

听琼签、一更更尽，兰缸红穗初灭。宿林谢豹浑无赖，不到天明调舌。仍惜别。听绣被、香中重把相思说。自来迎接。已私许他年，隔花催桨，曲里唤桃叶。临当去，枕畔重寻睡脱。暗云翻堕珠蝶。又停半饷温腰彩，何计更留鸳屧。帘乍揭。步镜地、无声未怕双鬟泄。芳心尚怯。是下了莎阶，微黄照影，犹挂杏梢月。
摸鱼儿·其二
作者：李符
朝代：清

卷东风柳绵飘地，秋千架冷朱索。鸳机不动莺帘静，知是未曾梳掠。春寂寞。想蜀雨、巫云一缕情难托。才褰翠箔。向凤眼窗心，菱花镜背，波溜已先觉。雕笼近，指道阿苏能学。但将眉语传却。蝉云拂罢豪犀放，早许柔荑先握。红日落。料紫竹、香鞋不误方乔约。墙阴那角。掩小扇轻扉，笼灯时候，莫更锁银钥。
摸鱼儿·其五
作者：李符
朝代：清

记分携、十年一梦，见时应惜憔悴。琼窗选婿虽分巷，只在种梅乡里。沿碧水。早寻到、卢家海燕双飞地。犀钱系臂。看乳姐怀中，阿侯容好，转忆莫愁美。兰橑迥，还隔重墙逶逦。锦书依旧难寄。楚腰卫鬓閒房共，不是那回容易。伤往事。也应念、牡丹钿盒藏心字。金箱更秘。有谁识从前，榴裙百褶，曾染旧红泪。
摸鱼儿·其四
作者：李符
朝代：清

最无端、杉樯铁鹿，吴船催向南楚。征衫一领烦刀尺，剪破双鸾青羽。离思苦。何况是、阴阴柳巷潇潇雨。潮生别浦。正人控帘钩，红楼目送，莫挽片帆住。槎程杳，几见江花换树。量珠佳约偏阻。六萌车子何年驾，不见咒桃眉妩。还自误。悔负却、屏昏帐暝吹兰语。情伤甚处。绕钿朵春山，镜奁香水，草没浣衣路。
摸鱼儿·同蘅圃池上纳凉
作者：李符
朝代：清

傍莎台、翠池清浅，板桥低亚荷柄。红衣半脱青房小，鱼婢乱穿花影。东阑凭。是何处、庖风凉捲炎埃净。五钗松顶。只几点浓云，便飞急雨，浅入葛衫冷。廊腰暗，疏竹捎檐不定。萧萧浑似秋景。移铺滑簟山亭里，冰盌白苏消领。眠乍醒。又帘角、美人虹断天如镜。斜阳未暝。算今夜新蟾，露庭最好，柳外一梳映。
摸鱼儿·同蘅圃池上纳凉
作者：李符
朝代：清
体裁：词

傍莎台、翠池清浅，板桥低亚荷柄。红衣半脱青房小，鱼婢乱穿花影。东阑凭。是何处、庖风凉捲炎埃净。五钗松顶。只几点浓云，便飞急雨，浅入葛衫冷。廊腰暗，疏竹捎檐不定。萧萧浑似秋景。移铺滑簟山亭里，冰碗白苏消领。眠乍醒。又帘角、美人虹断天如镜。斜阳未暝。算今夜新蟾，露庭最好，柳外一梳映。
摸鱼儿·吴清峙属题秋圃归帆图
作者：李符
朝代：清

镜奁中、白蘋风起。扁舟乘兴容与。卞峰未抵皋亭好，便挂归帆南浦。朝至暮。听两岸萧萧，一派秋声去。贪看云树。任倚榜沉吟，推篷欹坐，收拾眼前句。闲情好，寂寞谁为伴侣。漫寻沙觜鸥鹭。有人更在烟波外，欲向画中呼汝。留且住。同泛入、芦花野馆桥横处。衔杯共语。怕索米长安，马头鞭影，催别短亭路。
摸鱼儿·寄二觐
作者：李符
朝代：清

几年来、月泉吟社，约游都在乡里。舍南舍北招寻惯，祇隔一重烟水。吟且醉。从不负、兔华圆缺花荣悴。难忘最是。共诗衲茶仙，鹦林挑烛，话到梵钟起。江南好，留住春船行李。西风旋又吹袂。雁沉芦响摇秋雪，旧国应凋寒翠。愁梦里。也只恋、渔滩扫叶炊菰米。赋归须记。在养鸭河边，卖鱼桥外，商略结邻事。
摸鱼儿·怀朱锡鬯，即用锡鬯寄蘅圃韵
作者：李符
朝代：清

竹坨中、词人应诏，囊琴挂壁谁抚。流脂河采香蕖别，又听杏花春雨。传乐府。不信道、徵君仍拟樵歌句。软轮且住。待内蕊莺啼，铜楼步缓，好对白麟去。耕烟垄，独树仍栖倦羽。裁书迟付鸿距。山装忽卸乌衣巷，北眺卢龙延伫。官舍暮。喜玉版、银刀羹滑拈双筋。春寒拥絮。早寻遍瞻园，青油旧幕，草檄剪灯处。
摸鱼儿·莼
作者：李符
朝代：清

望沧浪、翠痕凉浸，丝丝似结连理。并刀剪煮凝脂滑，载酒有人同醉。成底事。笑不为浮名，也误投竿计。冷枫十里。想渔市千家，红盐糁碧，羹熟饭云子。歌桡动，长在白蘋开际。筠笼争涉烟水。旧游更忆西泠路，三月青青如此。论俊味。又何待、香鲈亭畔秋风起。年来正拟。驾小小沙棠，两乡泛宅，日采镜奁里。